title: Santiago de Compostelan junaturma

text: Torstaina 25. heinäkuuta 2013 Espanjan poliisi otti kiinni turmajunan kuljettajan, Francisco José Garzón Amon. Hän on työskennellyt junayhtiössä 30 vuotta, ajanut junaa jo yli 10 vuotta ja kyseistä linjaa yli vuoden. Kuljettajaa syytetään ”holtittomasta kuolemantuottamuksesta”.


title: Santiago de Compostelan junaturma

text: On selvitetty, että junan konduktööri puhui puhelimessa kuljettajan kanssa turman sattuessa. Junan mustaa laatikkoa tutkittaessa selvisi myös, että kuljettaja sai konduktöörin kanssa puhumansa puhelun aikana kolme varoitussingnaalia, joihin hän ei kuitenkaan pari minuuttia kestäneen puhelun aikana pystynyt reagoimaan. Vain muutamia sekunteja puhelun päättymisen jälkeen juna suistui pois raiteilta.


title: Santiago de Compostelan junaturma

text: Junan kuljettaja sai syytteet 79 kuolemantuottamuksesta.


title: Santiago de Compostelan junaturma

text: Espanjan pääministeri Mariano Rajoy kutsui koolle ministerien hätäkokouksen tapauksen johdosta. Hän ilmaisi haluavansa osoittaa myötätuntonsa järkyttävän junaonnettomuuden uhreille. Rajoy matkusti onnettomuusalueelle 25. heinäkuuta. Paikallishallinnon edustaja Alberto Núñez Feijóo luonnehti onnettomuusaluetta näkymää ”Danten helvetiksi”. Noin 320 poliisia määrättiin onnettomuuspaikalle avustamaan. 25. heinäkuuta vietettävän alueellisen juhlan Día Nacional de Galician juhlallisuudet peruutettiin, ja Espanjaan julistettiin kolmen päivän suruaika.


title: Santiago de Compostelan junaturma

text: Espanjan prinssi Felipe ja hänen sisarensa prinsessa Elena, pääministeri Mariano Rajoy ja hänen vaimonsa sekä sisäministeri, kehitysministeri ja oikeusministeri osallistuvat 29. heinäkuuta junaturman uhrien muistolle pidettyyn messuun. Santiago De Compostelan katedraalissa pidetyn messun toimitti Santiagon alueen arkkipiispa.


title: Hiihdon Suomen-mestaruuskilpailut 1961

text: Hiihdon Suomen-mestaruuskilpailut järjestettiin vuonna 1961 Vöyrissä 24.–26. helmikuuta. Naisten viesti kilpailtiin piirijoukkuein seurajoukkueiden sijaan.


title: Hiihdon Suomen-mestaruuskilpailut 1961

text: Veikko Hakulinen hiihti ajan 48.02 eli nopeammin kuin voittajakaksikko, mutta hän osallistui tällä matkalla vain yli 35-vuotiaiden ikämiesten sarjaan.


title: Hiihdon Suomen-mestaruuskilpailut 1962

text: Hiihdon Suomen-mestaruuskilpailut järjestettiin vuonna 1962 2.–4. helmikuuta Lappeenrannassa ennen Zakopanen maailmanmestaruushiihtoja. Naisten viestikilpailu käytiin jälleen parin vuden tauon jälkeen seurajoukkueiden välisenä.


title: Hiihdon Suomen-mestaruuskilpailut 1963

text: Hiihdon Suomen-mestaruuskilpailut järjestettiin vuonna 1963 Paimiossa 15.–17. helmikuuta.


title: Hiihdon Suomen-mestaruuskilpailut 1964

text: Hiihdon Suomen-mestaruuskilpailut järjestettiin vuonna 1964 Innsbruckin talviolympialaisten jälkeen Kouvolassa 21.–23. helmikuuta.


title: Hiihdon Suomen-mestaruuskilpailut 1965

text: Hiihdon Suomen-mestaruuskilpailut järjestettiin vuonna 1965 Jämsänkoskella.


title: Hiihdon Suomen-mestaruuskilpailut 1966

text: Hiihdon Suomen-mestaruuskilpailut järjestettiin vuonna 1966 Mikkelissä ja Rovaniemellä.


title: Hiihdon Suomen-mestaruuskilpailut 1967

text: Hiihdon Suomen-mestaruuskilpailut järjestettiin vuonna 1967 Savonlinnassa. Miesten viestissä hiihdettiin neljä osuutta aiemman kolmen sijaa.


title: Who’s That Girl (kappale)

text: ”Who’s That Girl” on yhdysvaltalaisen laulaja-lauluntekijän Madonnan kappale hänen "Who’s That Girl" -albumiltaan. Kappaleen julkaisi Sire Records 30. kesäkuuta 1987 albumin ensimmäisenä singlenä. Se oli myös hänen vuonna 1991 julkaistulla EP:llään, "The Immaculate Collectionilla" sekä vuonna 2009 julkaistulla kaksilevyisellä "Celebration"-kokoelma-albumilla. Kuvattaessa musiikkivideota, silloista "Slammeria", Madonna pyysi Patrick Leonardia kehittämään ylätempoisen kappaleen, joka kuvastaisi hänen elokuvapersoonaansa. Myöhemmin hän lisäsi sanoituksen Leonardin kehittämälle demolle ja päätti nimetä sekä kappaleen että elokuvan ”Who’s That Girliksi”.


title: Who’s That Girl (kappale)

text: Sisältäen instrumentaatioita rummuista, bassosta sekä kielisoittimista, "Who’s That Girl" jatkoi Madonnan latinalaisamerikkalaisen kulttuurin kiehtomista sisällyttämällä espanjankielisiä sanoituksia ja käyttämällä kaksoisvokaalien efektejä. Vaikka kappale sai ristiriitaisia vastaanottoja, siitä tuli Madonnan kuudes Billboard Hot 100 -listan kärkisijan saavuttanut single, ja se saavutti listan kärkisijan myös esimerkiksi Britanniassa, Kanadassa, Alankomaissa, Irlannissa ja Belgiassa.


title: Who’s That Girl (kappale)

text: Musiikkivideo kuvasti enemmän Madonnan erilaista persoonaa kuin hänen elokuvahahmoa elokuvassa, jolle kappale oli tarkoitus myös julkaista. Kappaleen tavoin musiikkivideo sisältää latinalaisamerikkalaista kulttuuria, ja siinä Madonna on pukeutunut espanjalaiseen tyyliin kuin nuori nainen, joka etsii aarretta. Madonna esitti kappaleen kerran Who’s That Girl Tourilla vuonna 1987. Kappaleen ovat coveroineet monet artistit, ja se on ollut monilla kokoelma- ja kunnianosoitusalbumeilla.


title: Who’s That Girl (kappale)

text: Single nousi Suomen virallisen listan sijalle 2.


title: Who’s That Girl (kappale)

text:
European 7" Single
UK 12" Single / Limited Edition 12" Picture Disc


title: Who’s That Girl (kappale)

text:
U.S. 12" Single/UK Limited Edition 12"
Germany / UK CD Maxi Single (1995)


title: Hiihdon Suomen-mestaruuskilpailut 1968

text: Hiihdon Suomen-mestaruuskilpailut järjestettiin vuonna 1968 Liperissä ja Kuusamon Rukalla.


title: Hiihdon Suomen-mestaruuskilpailut 1968

text: Liperissä käytyä kilpailua haittasi kova pakkanen, jonka vuoksi monet hiihtäjät jättivät matkan väliin.


title: Hiihdon Suomen-mestaruuskilpailut 1968

text: Kilpailu käytiin Liperissä.


title: Markasiitti

text: Markasiitti (FeS) on sulfidimineraali. Se on rikkikiisun alhaisen lämpötilan muunnos, ja sen kemiallinen koostumus on sama kuin rikkikiisun. Markasiitin kiteet ovat levymäisiä tai pylväsmäisiä, usein kaksostuneita. Sitä on tavattu useissa sedimenttikivilajeissa, ja se esiintyy sedimenttikivissä konkreetioina, joissa on helposti tunnistettavat säteittäiset kiteet. Se voi myös muodostua saostumalla alhaisen lämpötilan vesiliuoksista. Yleisiä epäpuhtauksia ovat kupari ja arseeni.


title: Markasiitti

text: Sana markasiitti on arabialaista tai maurilaista alkuperää.


title: Alavuden helluntaiseurakunta

text: Alavuden helluntaiseurakunta on Alavudella toimiva seurakunta. Se on perustettu vuonna 1933 ja se kuuluu jäsenseurakuntana Suomen Helluntaikirkkoon. Seurakunta on rekisteröity 4. heinäkuuta 2003.


title: Alavuden helluntaiseurakunta

text: Seurakunta toimii Alavuden lisäksi Töysässä. Toimintamuotoina ovat jumalanpalvelusten lisäksi lapsi- ja nuorisotyö, solutoiminta, lähetystyö Espanjassa ja Luganskissa, Itä-Ukrainassa sekä radiotyö.


title: Oilon

text: Oilon on suomalainen, vuonna 1961 perustettu energia- ja ympäristöteknologian perheyritys. Oilon valmistaa ja markkinoi polttimia ja polttojärjestelmiä nestemäisille ja kaasumaisille polttoaineille, maalämpöpumppuja kotitalouksien ja kiinteistöjen lämmitykseen sekä teollisuuslämpöpumppuja ja -kylmälaitoksia. Oilonin tuotteita käytetään mm. voimalaitoksissa, teollisuudessa, jätteenpoltossa, laivakattiloissa, lämpökeskuksissa, kiinteistöjen sekä suurempien alueiden lämmityksessä ja viilennyksessä sekä omakotitalojen lämmityksessä. Kotitalouksien lämmitykseen Oilon tarjoaa maalämpöä ja erilaisia pienpoltinjärjestelmiä.


title: Oilon

text: Oilonilla on tuotantoa Suomessa Lahdessa, Kokkolassa, Kiinassa Wuxissa sekä Venäjällä. Myyntikonttoreita Oilonilla on Venäjällä, Brasiliassa ja Yhdysvalloissa sekä jälleenmyyjiä yli 50 maassa. Yhtiön liikevaihdosta muodostuu yli 60 % ulkomaisista toiminnoista. Oilonilla on edustajia ympäri maailman.


title: Oilon

text: Vuonna 1961 perustettu Oilon aloitti toimintansa pienessä autotallissa Helsingin Maunulassa. Urho Lehdon ja Jorma Manssilan perustaman yrityksen ensimmäinen toiminta-ajatus oli kotimaisten raskasöljypolttimien suunnittelu, valmistus ja markkinointi. Pian yritys laajensi osaamistaan myös kevytöljyn polttamiseen. Oilon muutti Lahteen heti ensimmäisenä toimintavuotenaan.


title: Oilon

text: Muutama kuukausi Oilonin perustamisen jälkeen yrityksen toimintaan tuli mukaan diplomi-insinööriksi valmistunut Ossi Leiwo. Leiwosta tuli osa-omistaja, ja samalla hän aloitti työt Oilonin teknisenä johtajana.


title: Oilon

text: Vuonna 1974 Oilon siirtyi kokonaan Leiwon suvun omistukseen. Ossi Leiwo toimi Oilonin toimitusjohtajana 23 vuotta, vuodesta 1974 vuoteen 1997. Hallituksen puheenjohtajana Leiwo toimi vuosina 1974–2009. Yrityksen johto siirtyi Ossi Leiwolta vuonna 2009 hänen tyttärelleen Päivi Leiwolle, joka toimii hallituksen puheenjohtajana.


title: Oilon

text: Oilonin kansainvälistyminen alkoi 1960-luvulla, kun ensimmäiset polttimet myytiin Venäjälle jo 1964. Omaa henkilökuntaa Venäjällä on ollut vuodesta 1998. Todelliset kasvun vuodet alkoivat 1990-luvulla. Vuonna 1993 Oilon aloitti ensimmäistä kertaa myynnin Aasiaan. Vuonna 2002 Oilon avasi tehtaan Kiinaan, Wuxiin, ja samalla myös Suomeen, Hollolaan. Samana vuonna aloitettiin myös maalämpöpumppujen liiketoiminta. Vuonna 2006 Kiinan Wuxissa sijaitsevaa tehdasta laajennettiin huomattavasti.


title: Oilon

text: Vuonna 2007 tuotekehityskeskusta laajennettiin ja maalämpöpumppujen valmistus siirtyi Oilonille. Samana vuonna Oilonista tuli yritysmaailman mittapuiden mukaan suuryritys. Vuonna 2011 Oilon siirtyi uusiin suurempiin tuotantotiloihin Wuxissa. Samana vuonna Oilon vahvisti maalämpöosaamistaan ostamalla teollisuuslämpöpumppuihin ja teollisuuskylmätekniikkaan erikoistuneen Oy Scancool Ab:n. Vuonna 2012 Oilon aloitti toimintansa Brasiliassa, sinne perustettiin myynti- ja huoltoyksikkö. Syyskuussa 2014 avattiin Yhdysvalloissa tytäryritys Oilon US .


title: Saksan jalkapallon 1. Bundesliiga 2013–2014

text: Bundesliigakausi 2012–2013 oli järjestyksessään 51. jalkapallon Bundesliigakausi. Kausi alkoi 9. elokuuta 2013 ja päättyi 10. toukokuuta 2014. Saksan mestaruuden voitti FC Bayern München. Mestaruus oli seuralle toinen perättäinen.


title: Luettelo televisiosarjan Aikahyppy jaksoista

text: "Aikahyppy" () on yhdysvaltalainen science fiction draamasarja, jonka on luonut Donald Bellisario. Sarja alkoi Yhdysvalloissa 26. maaliskuuta 1989 ja päättyi 5. toukokuuta 1993.


title: Jäykkärunkoinen ilmalaiva

text: Jäykkärunkoinen ilmalaiva on ilmalaiva, joka pysyy muodossaan kiinteän tukirakenteen avulla. Jäykkärunkoisia ilmalaivoja olivat muun muassa saksalaiset zeppeliinit. Jäykkärunkoisia ilmalaivoja ei ole käytössä enää nykyään.


title: Joseph McCarthy (sanoittaja)

text: Joseph ”Joe” McCarthy (27. syyskuuta 1885 Somerville – 18. joulukuuta 1943 New York) oli yhdysvaltalainen populaarimusiikin sanoittaja. Hän saavutti 1920-luvulla menestystä säveltäjä Harry Tierneyn kanssa tekemillään lauluilla. McCarthy teki yhteistyötä myös muun muassa James V. Monacon, Fred Fisherin, Harry Carrollin ja James F. Hanleyn kanssa. Hän toimi ASCAPin puheenjohtajana vuosina 1921–1929. McCarthy valittiin Songwriters Hall of Fameen vuonna 1970.


title: Joseph McCarthy (täsmennyssivu)

text: Joseph McCarthy on seuraavien henkilöiden nimi:


title: Jaya Rao Polimera

text: Jaya Rao Polimera (s. 27. elokuuta 1965 Dharmasagar) on intialainen roomalaiskatolinen piispa. Hänet vihittiin papiksi Warangalin hiippakuntaan 2. huhtikuuta 1992 ja nimitettiin Elurun hiippakunnan johtoon 13. kesäkuuta 2013. Piispaksi vihkiminen seurasi 25. heinäkuuta. Rao Polimeran edeltäjä Elurun piispana oli vuonna 2009 kuollut John Mulagada.


title: Jaya Rao Polimera

text: Rao Polimera on ensimmäinen Telanganan alueella piispaksi päässyt dalit. Hän johtaa nuorisokeskusta Kazipetissa ja on työskennellyt aiemmin muun muassa Michiganissa. Häneen kohdistui paavi Franciscuksen toinen nimitys piispaksi Intiassa Udumala Bala Showreddyn jälkeen.


title: Puolijäykkärunkoinen ilmalaiva

text: Puolijäykkärunkoinen ilmalaiva on ilmalaiva, joka pysyy muodossaan osittain nostekaasun paineen ja osittain kiinteän tukirakenteen avulla. Puolijäykässä ilmalaivassa on kölirakenne, johon on kiinnitetty aluksen moottorit ja gondoli. Nykyään käytössä oleva Zeppelin NT on puolijäykkärunkoinen ilmalaiva.


title: Puikkokalat

text: Puikkokalat (Mastacembelidae) on yhdyskiduskaloihin kuuluva heimo. Heimon lajeja tavataan makeista vesistä Afrikasta ja Aasiasta. Eräitä heimon lajeja pidetään myös akvaariokaloina.


title: Puikkokalat

text: Puikkokalojen heimoon kuuluu lähteestä riippuen 3–5 sukua ja 70–87 lajia. Niiden pituus vaihtelee 14 ja 100 sentin välillä, mutta akvaariossa pidettävät lajit ovat yleensä alle 30-senttisiä. Suurin laji on tulipuikkokala ("Mastacembelus erythrotaenia"), joka on koostaan huolimatta varsin suosittu akvaariokala. Puikkokalat muistuttavat pitkine ruumiineen ankeriaita, vaikkeivät ne ole sukua niille. Lajeille tyypillisiä piirteitä ovat pitkähkö kuono, putkimaiset sieraimet, pienikokoinen pyrstöevä ja rintaevien puuttuminen. Puikkokalojen selkäevä sijaitsee ruumiin takaosassa, ja sitä edeltää 9–42 piikkiä. Kala puolustautuu nostamalla piikit pystyyn, ja voi sitä käsiteltäessä aiheuttaa pahoja haavoja. Puikkokaloilla on yleensä ruskeita ja harmaita kuvioita eivätkä ne ole erityisen kirkkaan värisiä.


title: Puikkokalat

text: Puikkokalalajeja tavataan makeista vesistä trooppisesta Afrikasta, Eufrat-joesta Syyriasta ja alueelta, joka ulottuu Intiasta, Malaijien saaristoon ja Kiinaan. Niiden elinympäristöt vaihtelevat ja niitä tavataan joista, järvistä, soilta ja tulvatasangoilta. Suurin osa lajeista on aktiivisia yöllä, ja ne kaivautuvat hiekkaan tai liejuun päivän ajaksi, osa lajeista myös koko kuivan kauden ajaksi, jolloin vain kuono on näkyvissä. Puikkokalalajien ravintoa ovat vesihyönteiset ja muut selkärangattomat eläimet. Monet heimon kaloista ovat paikallisesti tärkeitä ruokakaloja ja värikkäitä lajeja, kuten tulipuikkokalaa ja kirjopuikkokalaa ("Mastacembelus armatus") pidetään akvaarioissa.


title: Jäykistämätön ilmalaiva

text: Jäykistämätön ilmalaiva eli blimppi on ilmalaiva, jossa ei ole lainkaan sisäistä tukirakennetta, vaan joka pysyy muodossaan pelkästään nostekaasun paineen ansiosta. Useimmat nykyään käytössä olevat kaasuilmalaivat ovat jäykistämättömiä, sillä tällaiset ilmalaivat ovat suhteellisen yksinkertaisia ja kestäviä. Moottorit kiinnitetään aluksen gondoliin.


title: Sledgehammer

text:
Sledgehammer (lyh. Sledge) on hankolainen salibandyseura. Seura perustettiin 1993 ja toiminta loppui kauteen 2006-07.
Parhaimmillaan naisten edustusjoukkue oli karsimassa liigaan ja miesten joukkue II-divisioonassa.


title: Institut supérieur européen de formation par l’action

text: Institut supérieur européen de formation par l'action on Pariisissa sijaitseva, vuonna 2000 perustettu kauppakorkeakoulu. Sen toimintaa rahoittaa IONIS Education Group.


title: Design from Finland -merkki

text: Design from Finland-merkki on Suomalaisen Työn Liiton myöntämä rekisteröity yhteisömerkki. Merkki osoittaa suomalaisen designin taustalla olevan suunnittelun, muotoilun, tutkimuksen ja tuotekehityksen sekä suomalaisten innovaatioiden alkuperän. Merkki voidaan myöntää hakemuksesta käytettäväksi Suomalaisen Työn Liiton jäsenyhteisön tuotteissa, tuoteryhmissä, yksilöidyissä nimetyissä palveluissa tai niiden yhdistelmissä, joissa muotoilu on ollut keskeisessä asemassa ja jotka täyttävät säännöissä mainitut vaatimukset.


title: Design from Finland -merkki

text: Design from Finland -merkin käyttöoikeuden myöntää kolmeksi vuodeksi kerrallaan hakemusten perusteella alan asiantuntijoista koottu puolueeton Design from Finland -toimikunta. Merkin käyttöoikeuteen vaadittavat tiedot tarkistetaan yrityksiltä vuosittain. Käyttöoikeus on voimassa kolme vuotta kerrallaan, jonka jälkeen sitä täytyy hakea uudestaan. Toimikunta voi poikkeuksellisesti myöntää merkin myös lyhyemmäksi ajaksi. Merkki on myönnetty yli 460 tuotteelle tai palvelulle (tilanne joulukuussa 2017).


title: Design from Finland -merkki

text: Design from Finland -merkki on syntynyt tarpeesta tehdä muotoilu menestystekijänä näkyväksi. Merkki otettiin käyttöön elokuussa vuonna 2011. Alun perin merkin suunnittelukilpailun voitti vuonna 2011 merkki, jossa oli käytetty Suomen ääriviivoja yhdistettynä lippumaiseen elementtiin. Merkki oli käytössä vuosina 2011–2013. Loppuvuodesta 2013 Design from Finland -merkki uudistettiin jäsenyritysten toiveesta. Uuden tummansinisen pyöreän merkin on suunnitellut suunnittelutoimisto Werklig.


title: Design from Finland -merkki

text: Design from Finland -merkkiä hakevan yrityksen tulee olla Suomalaisen Työn Liiton jäsen tai hakea samanaikaisesti jäsenyyttä. Tämän lisäksi yrityksen pääkonttorin tulee sijaita Suomessa ja yrityksellä tulee olla Y-tunnus. Hakijalla tulee olla osoitettavissa liikevaihtoa ainakin yhdeltä tilikaudelta. Toimikunta voi myöntää merkin tapauskohtaisesti yhdeksi vuodeksi yritykselle, jolla ei ole vielä osoittaa yhden tilikauden liikevaihtoa, jos muut edellytykset täyttyvät.


title: Design from Finland -merkki

text: Design from Finland -merkin omaavat tuotteet ja palvelut on suunniteltu Suomessa. Moni tuote on myös valmistettu Suomessa, mutta merkin saaminen ei edellytä tuotteiden valmistusta Suomessa.


title: Design from Finland -merkki

text: Design from Finland -merkki voidaan myöntää tuotteille ja palveluille, jotka on muotoiltu Suomessa, ja voidaan osoittaa että muotoiluun on investoitu ja sen tuloksena tuotteen/palvelun asiakkaalle tuottama lisäarvo sekä erottautumis- ja kilpailukyky on kasvanut. Muotoilupanostus on voinut tapahtua yrityksen sisällä olevan muotoilijan/muotoilutiimin toimesta tai ulkopuolelta ostettuna muotoiluosaamisena. Yrityksen tulee myös osoittaa, että muotoiluinvestoinnilla on aikaansaatu liiketoiminnallisia hyötyjä. Tämän lisäksi yrityksen tulee osoittaa että tuotteen/palvelun käyttäjien tarpeet on otettu huomioon muotoiluprosessissa. Käyttäjälähtöisyys onkin yksi keskeisimpiä merkin myöntämiskriteereitä. Käyttöoikeuden myöntämiseen vaikuttavat lisäksi mm. designista vastaavan henkilön koulutus ja kokemus.


title: Eredivisien kausi 2013–2014

text: Eredivisien kausi 2013–2014 oli järjestyksessään 58. Eredivisien kausi. Kausi alkoi 2. elokuuta 2013 ja päättyi 3. toukokuuta 2014. Hollannin mestaruuden voitti amsterdamilainen AFC Ajax. Mestaruus oli seuralle sen historian 33.


title: Eredivisien kausi 2013–2014

text: Seuraavat 18 joukkuetta pelasivat kautta sarjassa: Parhaat 15 joukkuetta kaudelta 2012–13, kaksi noussutta/pudonnutta playoff voittajaa ja Eerste Divisien kauden 2012–13 mestarit.


title: Knights of Cydonia

text: Knights of Cydonia on englantilaisen alternative rock-yhtye Musen vuonna 2006 julkaistu single. Kappale on Black Holes & Revelations -albumin sulkemisraita. Kappaleen nimi tulee Marsin osasta nimeltään Cydonia, jossa on kuuluisat "kasvot Marsissa". Populaarikulttuurissa kappale tunnetaan erityisesti musiikkipelistä "".


title: Myrskyn sankarit

text: Myrskyn sankarit on suomalainen roolipeli, jonka ensimmäinen osa on vuonna 2013 julkaistu "Myrskyn sankarit – Suurkuninkaan miekka". Pelin on kirjoittanut ja suunnitellut Mike Pohjola ja julkaissut Tactic Games Oy.


title: Myrskyn sankarit

text: "Myrskyn sankarit – Suurkuninkaan miekka" kertoo metsässä asuvista kapinallisista, jotka taistelevat pahan keisarin hirmuvaltaa vastaan. Samaa aihetta käsitteli myös Pohjolan ensimmäinen julkaistu roolipeli "Myrskyn aika".


title: Myrskyn sankarit

text: Peliä on markkinoitu ensimmäisenä suurelle yleisölle tarjolla olevana suomenkielisenä roolipelinä kahteenkymmeneen vuoteen, sillä sitä myydään perinteisten roolipelikauppojen lisäksi myös kirjakaupoissa ja tavarataloissa.


title: Myrskyn sankarit

text: Kyseessä on myös Suomen ensimmäinen joukkorahoitettu roolipeli, kenties jopa ensimmäinen joukkorahoitettu peli.


title: Walter Michael Ebejer

text: Walter Michael Ebejer (s. 3. elokuuta 1929 Dingli) on Brasiliassa toimiva maltalainen roomalaiskatolinen piispa. Hän kuuluu dominikaaneihin. Hänet vihittiin papiksi 24. tammikuuta 1954 ja nimitettiin União da Vitórian hiippakunnan johtoon 3. joulukuuta 1976. Piispaksi vihkiminen seurasi 6. maaliskuuta 1977. Pääkonsekraattorina toimi Carmine Rocco, jota avustivat Pedro Antônio Marchetti Fedalto ja Geraldo Claudio Luiz Micheletto Pellanda.


title: Walter Michael Ebejer

text: Ebejer jäi eläkkeelle 3. tammikuuta 2007.


title: Joosef August (Itävallan arkkiherttua)

text: Joseph (Joosef) August (9. elokuuta 1872 Alcsút, Unkari – 6. heinäkuuta 1962 Rain, Baijeri, Länsi-Saksa) oli Itävalta-Unkarin arkkiherttua ja sotamarsalkka, joka toimi komentajana ensimmäisessä maailmansodassa. Hän oli myös lyhyen aikaa Unkarin valtionhoitajana elokuussa 1919.


title: Joosef August (Itävallan arkkiherttua)

text: Joosef oli vuodesta 1911 Itävalta-Unkarin armeijan sotamarsalkkaluutnantti. Maailmansodan syttyessä hän toimi 31:n jalkaväkidivisioonan komentajana ja osallistui hyökkäykseen Galitsiasta Karpaateille, mutta marraskuussa 1914 hänet ylennettiin ratsuväenkenraaliksi ja siirrettiin seitsemmännen armeijakunnan komentajaksi. Toukokuusta 1915 alkaen hän toimi Italian rintamalla, missä hänen joukkonsa osallistuivat Isonzon taisteluihin. Yhdeksännen Isonzon taistelun jälkeen marraskuussa 1916 Joosef ylennettiin kenraalieverstiksi ja siirrettiin johtamaan hyökkäystä Romaniaan. Unkarissa syntyneenä hänellä oli hyvät suhteet Unkarin johtaviin poliitikkoihin ja tammikuussa 1918 hän ehdotti kuninkaallisessa neuvostossa erillisen armeijan perustamista Itävallalle ja Unkarille. Kukaan ei kannattanut ehdotusta ja arkkiherttua Joosefin arvovalta heikkeni pahasti tämän tapauksen jälkeen. Sodan viimeisessä vaiheessa hän komensi Italiassa kuudetta armeijaa Trentinon luona, jossa se muodosti Piaven rintaman oikean siiven. Tappiollisen Piaven taistelun jälkeen hän tajusi sodan olevan hävitty ja suositti välitöntä aselepoa. Hänet ylennettin sotamarsalkaksi 24. lokakuuta 1918, jolloin hänen asemansa olivat jo murtumassa.


title: Joosef August (Itävallan arkkiherttua)

text: Lokakuun 1918 lopussa arkkiherttua Joosef lähetettiin kuninkaallisena edustajana ("Homo regius") ratkomaan Unkarin levottomuuksia. Vallankumous puhkesi Budapestissa 31. lokakuuta eli vain muutamaa päivää hänen saapumisensa jälkeen, mutta hän jäi silti maahan yksityiseksi taustavaikuttajaksi. Hän auttoi seuraavana vuonna Béla Kunin johtaman Unkarin neuvostotasavallan kukistamisessa ja toteutettuaan vallankaappauksen yhdessä István Friedrichin kanssa Joosef nimitettiin 5. elokuuta 1919 Unkarin valtionhoitajaksi. Ympärysvallat eivät kuitenkaan hyväksyneet Habsburg-sukuista arkkiherttuaa Unkarin johdossa, joten hän erosi valtionhoitajan tehtävistä jo 23. elokuuta ja hänen seuraajakseen tuli amiraali Miklós Horthy. Joosef oli myöhemmin Unkarin parlamentin ylähuoneen jäsenenä, ja esiintyi äärioikeistolaisen politiikan tukijana. Hän pakeni Unkarista toisen maailmansodan loppuvaiheessa, kun Puna-armeija miehitti Budapestin.


title: Bhutanin ngultrum

text: Bhutanin ngultrum (BTN) on Bhutanin rahayksikkö. Se on ollut käytössä vuodesta 1974 lähtien ja on maan virallisena valuuttana Intian rupian rinnalla. Luontihetkellään se perustettiin korvaamaan Bhutanin rupia ja se on arvoltaan saman suuruinen maan toisen valuutan, Intian rupian, kanssa. Bhutanin ngultrum jakaantuu 100 chetrumiin.


title: Bhutanin ngultrum

text: Bhutanin ngultrumia ei itsenäisesti vaihdeta muiden maiden valuuttoihin, mutta se on vaihdettavissa ainoastaan Intian rupiaan.


title: Syyrian punta

text: Syyrian punta (SYP) on Syyrian rahayksikkö, joka on ollut käytössä vuodesta 1919 lähtien. Sen arvo on ollut kovassa laskussa Syyrian sisällissodan vuoksi ja nykyisin Syyrian punnan arvo suhteessa dollariin on noin puolet siitä, mitä se oli vielä muutama vuosi sitten. Syyrian punta jakaantuu 100 piastreen.


title: Libanonin punta

text: Libanonin punta (LBP) on Libanonin rahayksikkö, joka on ollut käytössä vuodesta 1924 lähtien. Tuota ennen Libanonissa käytössä olivat vuorollaan niin Egyptin punta kuin Syyrian puntakin. Libanonin punta jakaantuu 100 piastreen.


title: Omanin rial

text: Omanin rial (OMR) on Omanin rahayksikkö, joka on ollut käytössä vuodesta 1940 lähtien. Tuota ennen Omanissa käytössä ollut valuutta oli Intian rupia. Omanin rial jakaantuu 1000 baisaan.


title: Luettelo Thaimaan hallitsijoista

text: Tämä on luettelo Thaimaan kuninkaista (thai. รายพระนามพระมหากษัตริย์ไทย) . Luettelo on aikajärjestyksessä


title: Qatarin rial

text: Qatarin rial (QAR) on Qatarin rahayksikkö, joka on ollut käytössä vuodesta 1966 lähtien. Tuota ennen Qatarissa käytössä ollut valuutta oli Intian rupia. Qatarin rial jakaantuu 100 dirhamiin.


title: Joosef Ferdinand (Itävallan arkkiherttua)

text: Joseph (Joosef) Ferdinand (24. toukokuuta 1872 Salzburg – 28. elokuuta 1942 Wien) oli Itävalta-Unkarin arkkiherttua ja kenraali, joka toimi komentajana ensimmäisessä maailmansodassa.


text: Joosef Ferdinand oli Toscanan suurherttua Ferdinand IV:n poika. Ennen maailmansodan syttymistä hän oli Itävalta-Unkarin armeijan sotamarsalkkaluutnantti ja toimi kolmannen jalkaväkidivisioonan komentajana Linzissä. Sodan alussa hän palveli kenraali Brudermanin komentamassa kolmannessa armeijassa, kunnes hänet 30. syyskuuta 1914 nimitettiin neljännen armeijan komentajaksi jalkaväenkenraaliksi ylennettynä. Joosef Ferdinandin joukot osallistuivat puolustustaisteluihin Galitsiassa ja sittemmin Volyniassa, mutta niiden menestys oli heikkoa. Syyskuussa 1915 suoritettu suuri hyökkäysoperaatio epäonnistui surkeasti. Venäläisten 4. kesäkuuta 1916 käynnistämä niin sanottu Brusilovin hyökkäys murskasi kokonaan kaksi Joosef Ferdinandin komentamista armeijakunnista Lutskissa ja operaation kahden ensimmäisen päivän aikana hän menetti 130 000 miestä kuolleina tai vangeiksi antautuneina. Hieman aiemmin kenraalieverstiksi ylennetyn arkkiherttuan komentajanura päättyi käytännössä tähän, sillä Itävalta-Unkarin liittolainen Saksa vaati hänen hyllyttämistään sotilaallisen katastrofin vuoksi. Hän toimi kuitenkin vielä 1917–1918 ilmavoimien johdossa.


text: Maailmansodan jälkeen Joosef Ferdinand asui yksityishenkilönä Wienissä. Kun Itävalta liitettiin Saksaan vuonna 1938, hän joutui Gestapon pidättämäksi ”epäilyttävän käytöksen” vuoksi ja päätyi kolmeksi kuukaudeksi keskitysleirille. Hänet vapautettiin valvonnan alaisena, mutta vankeusaika oli murtanut hänen terveytensä. Hän kuoli Wienissä vuonna 1942.


title: Jordanian dinaari

text: Jordanian dinaari (JOD) on Jordanian rahayksikkö, joka on ollut käytössä vuodesta 1967 lähtien. Jordanian dinaari jakaantuu 10 dirhamiin, 100 piastreen ja 1000 filsiin.


title: Alan Oliveira

text: Alan Fonteles Cardoso Oliveira (s. 21. elokuuta 1992 Marabá, Brasilia) on brasilialainen vammaisurheilija. Hänen molemmat jalkansa on amputoitu polven alapuolelta ja hän kilpailee vammaisurheilussa pikajuoksuissa luokissa T43 ja T44.


title: Alan Oliveira

text: Pekingin paralympialaisissa 2008 Oliveira sijoittui 200 metrin juoksussa seitsemänneksi ja sai Brasilian joukkueessa hopeaa T42–T46-luokkien 4×100 metrin viestissä. Lontoon paralympialaisissa 2012 hän voitti T44-luokassa 200 metrillä kultaa ajalla 21,45 s.


title: Alan Oliveira

text: Vuoden 2011 vammaisyleisurheilun MM-kilpailuissa Oliveira saavutti pronssia 100 metrillä ja 4×100 metrin viestissä. Vuoden 2013 MM-kilpailuissa hän voitti kultaa 100 metrin juoksussa kisaennätyksellä 10,80 s, 200 metrin juoksussa maailmanennätyksellä 20,66 s ja 400 metrin juoksussa kisaennätyksellä 48,58 s. 4 × 100 metrin viestissä hän sai hopeaa.


title: Alan Oliveira

text: 15. kesäkuuta 2013 Oliveira juoksi 100 metrillä T43-luokan maailmanennätyksen 10,77 s. Hän paransi Oscar Pistoriuksen ja Blake Leeperin nimissä ollutta ennätystä 0,14 sekunnilla. 28. heinäkuuta hän paransi ennätystään aikaan 10,57 s. Juostessaan 200 metrin maailmanennätyksen MM-kilpailuissa 2013 hän paransi Pistoriuksen nimissä ollutta ennätystä 0,64 sekunnilla.


title: Kuwaitin dinaari

text: Kuwaitin dinaari (KWD) on Kuwaitin rahayksikkö, joka on ollut käytössä vuodesta 1961 lähtien. Kuwaitin dinaari jakaantuu 1000 filsiin.


title: Aero (auto)

text: Aero oli vuosina 1929–1951 Tšekkoslovakiassa valmistettu automerkki. Ensimmäinen malli oli "Aero 10 Enka Bretislavova Novotný". Vuoteen 1931 mennessä Aero oli valmistanut 1245 autoa. Niissä kaikissa oli kaksitahtimoottori, aluksi yksisylinterinen moottori, jonka tilavuus oli 500 cm³ ja teho 10 hv eli 7 kilowattia.


title: Aero (auto)

text: Vuodesta 1931 Aero valmisti malleja "Aero 18", "Aero 750" ja "Aero 20". Näissä oli 662 cm³ moottori (13 kW/18 hv) tai 1000 cm³ (18 kW/24 hv) sekä takaveto. Vuosina 1931-1934 ajoneuvoja tuotettiin 2692. Vuoteen 1932 asti Aeroissa oli vain yksi ovi oikealla, sitten kaksi ovea.


title: Aero (auto)

text: Aero-autolla tehtiin kuuluisa Saharan ylitys edestakaisin: väli Cotonou (Benin) - Alger (426 km) yhdessä päivässä.


title: Aero (auto)

text:
Vuonna 1934 Aero esitteli urheilullisen etuvetoauton "Aero 30" (1000 cm³, 22 kW/30 hv) ja vuonna 1936 nelisylinterisen "Aero 50":n (2000 cm³, 37 kW/50 hv). Näissä oli hydraulinen jarrujärjestelmä. Tyyppiä "Aero 30" yksikköä rakennettiin 1934–1947 yhteensä 7964, ja "Aero 50" 1205 kappaletta vuosina 1936–1941. Nämä olivat enimmäkseen kaksipaikkaisia roadster-autoja, lisäksi tehdas valmisti nelipaikkaisia avoautoja tai katettuja autoja.
Sodan aikana Aero teki kaksi prototyyppiä, "Aero P 750 Pony" ja "Aero R 1500 Rekord". Sodan jälkeen syksyllä 1945 hallitus päätti kansallistaa autoteollisuuden ja Aero lopetti autojen valmistuksen.


title: Aero (auto)

text: Tehtaan viimeiseksi automalliksi jäi Aero Minor, jonka suunnittelu alkoi 1940-luvun alussa. . Minoria tuotiin Suomeen vain kaksi esittelykäytössä ollutta autoa.


title: Luettelo pikkuplaneetoista: 366001–367000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
366001:stä ja päättyen 367000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 367001–368000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
367001:stä ja päättyen 368000:een.
Kokonaisen luettelon löytää katsomalla Luettelo pikkuplaneetoista.


title: Hermann Kövess von Kövessháza

text: Hermann Kövess von Kövessháza (30. maaliskuuta 1854 Temesvár – 22. syyskuuta 1924 Wien) oli itävaltalainen paroni ja sotamarsalkka, joka toimi Itävalta-Unkarin armeijan viimeisenä, joskin puhtaasti muodollisena ylipäällikkönä aivan ensimmäisen maailmansodan loppuvaiheessa.


title: Hermann Kövess von Kövessháza

text: Kövess aloitti sotilasuransa jalkaväenupseerina. Hänet ylennettiin 1896 everstiksi, sotamarsalkkaluutnantiksi 1907 ja jalkaväenkenraaliksi 1911. Maailmansodan alla hän toimi viimeksi 12:nnen armeijakunnan komentajana. Hän oli jo lähellä eläköitymistä, mutta suursodan puhkeaminen merkitsi hänen uralleen uutta nousua. Kövess komensi armeijakuntaansa sodan alkuvaiheessa Galitsiassa ja Karpaateilla ja valtasi Ivangorodin vuonna 1915. Syyskuussa samana vuonna hänet nimitettiin komentamaan kolmatta armeijakuntaa, joka osallistui kenraali August von Mackensenin johtaman armeijaryhmän osana Serbian valtaukseen. Kövessin joukot valtasivat Belgradin 9. lokakuuta ja jatkoivat sen jälkeen hyökkäystä Montenegroon ja Albaniaan. Hänet ylennettiin helmikuussa 1916 kenraalieverstiksi ja lähetettiin toukokuussa Italian rintamalle, jossa oli käynnistymässä uusi itävaltalaisten suurhyökkäys. Kövess osallistui Asiagon taisteluun, mutta hänet kutsuttiin kesken operaation takaisin itärintamalle, joka oli luhistumassa venäläisten menestyksekkään Brusilovin hyökkäyksen vuoksi. Hän sai 20. lokakuuta komentoonsa seitsemännen armeijan.


title: Hermann Kövess von Kövessháza

text: Venäläisten epäonnistuneen Kerenskin hyökkäyksen jälkeen Kövess valtasi vastahyökkäyksellä Czernowitzin elokuussa 1917, mistä hyvästä hänet palkittiin sotamarsalkan ja paronin arvoilla. Tammikuussa 1918 hän sai johdettavikseen sekä kolmannen että seitsemännen armeijan eli rintamaosuuden Dobrujasta Galitsiaan. Maaliskuussa 1918 Venäjän ja keskusvaltojen välillä solmitun Brest-Litovskin rauhansopimuksen jälkeen Kövess jäi vaille arvoaan vastaavaa tehtävää ja toimi komentajana Serbiassa, kunnes hänet 3. marraskuuta nimitettiin ylipäälliköksi. Tehtävä oli lähinnä muodollinen, sillä Itävalta-Unkari oli jo hajoamassa ja keisari Kaarle I oli joutunut tunnustamaan kansalliset armeijat. Sodan päätyttyä Kövess vetäytyi eläkkeelle.


title: Seututie 618

text: Seututie 618 on Toivakan Viisarimäestä Ruuhimäkeen johtava seututie. Tie alkaa valtatien 4 ja yhdystien 6134 risteyksestä Toivakan Viisarimäessä, ja yhdistyy Ruuhimäessä valtatiehen 13. Tie on kokonaan päällystetty.


title: Seututie 618

text: Viisarimäki - Ruuhimäki


title: Ile Jokinen (näyttelijä-muusikko)

text: Ilkka ”Ile” Jokinen (s. 6. lokakuuta 1961 Hämeenkyrö) on suomalainen näyttelijä, muusikko, käsikirjoittaja ja ohjaaja. Jokinen on esiintynyt erilaisissa mainoksissa, teatterissa, TV-ohjelmissa ja elokuvissa. Jokisen tunnetuin teos on Ylen radioteatterille 1995 kirjoittama "Tulitikkuja palauttamassa". Jokinen ohjasi sovitti ja ohjasi kuunnelman vuonna 2011 Keurusselän kesäteatterille. Jokinen esiintyi vuonna 1989 etelänmiehen roolissa hyttysmyrkkymainoksessa. 1990-luvulla Jokinen esitti eri rooleja Radiomafian Cafe Veijon Baari -ohjelmassa nimellä "Ile Etelänmies".


title: Ile Jokinen (näyttelijä-muusikko)

text: 2000-luvun alussa Jokinen teki TVT-Tampere-kanavalla esitettyä Ile Jokinen -show -ohjelmaa, Radio Suomipopille huumoriohjelmia vuosina 2002 ja 2003 sekä vuonna 2011 "Sivistysradio". -ohjelmaa Järviradioon. Jokinen tekee myös musiikkia ja hänen tunnettuja kappaleitaan ovat "Corollalla isketty nainen" ja "Turhia haaveita". Musiikista julkaistiin vuonna 2001 levy "Ile Jokinen". Jokinen on lisäksi kehittänyt monopolintyyppisen "Kapakkakierros"-lautapelin ja kirjoittanut kirjan "Tähden pohjan alla täällä".


title: Seututie 610

text: Seututie 610 on Joutsan Tammilahdesta Korpilahdelle johtava seututie. Tie alkaa valtatieltä 4 Joutsassa ja yhdistyy Korpilahdella valtatiehen 9. Tie on kokonaan päällystetty.


title: Seututie 610

text: Tammilahti – Tammijärvi – Putkilahti – Markkulanmäki


title: Egg

text: Egg oli sveitsiläinen automerkki, jota valmistettiin vuosina 1896–1904 ja 1914–1919. Suunnittelija Rudolf Egg ja hänen kumppaninsa Egli perustivat vuonna 1896 Zürichissä autotehtaan Zürich Egg & Egli.


title: Egg

text: Rudolf Egg oli suunnitellut ensimmäisen autonsa vuonna 1893 omaan käyttöönsä ja tämä auto siirtyi sarjatuotantoon vuonna 1896. Autot olivat kolmipyöräisiä, takana oli vain yksi pyörä. Yksisylinterinen moottori tuotti 3 hv (2 kW). Kolmipyöräisen auton tuotanto päättyi 1899. Vuosina 1899-1904 tehdas valmisti nelipyöräisiä autoja, joiden moottori oli takana.


title: Egg

text: Egg-autojen tuotanto päättyi vuonna 1904, jolloin Rudolf Egg jätti yhtiön ja perusti Excelsior-automerkin. Rudolf Egg siirsi yhtiön Wollishofeniin ja muutti sen nimen Motorwagenfabrik Excelsior'iksi. Excelsior-autoja valmistettiin 1905–1907.


title: Egg

text: Toisen kerran Egg-autoja valmistettiin 1914–1919 Zürichissä. Rudolf Egg aloitti Egg-autojen valmistuksen uudelleen Fritz Moserin Moser Moteurs -yhtiön avulla. Tuotanto päättyi kuitenkin 1919 taloudellisiin vaikeuksiin.


title: Seututie 612

text: Seututie 612 on Sysmästä Luhankaan johtava seututie. Tie alkaa Sysmästä ja yhdistyy Luhangassa seututiehen 610. Tie on kokonaan päällystetty.


title: Seututie 612

text: Sysmä - Särkilahti - Judinsalo - Luhanka


title: Petter Emanuelsson

text: Petter Emanuelsson (s. 7. elokuuta 1991 Kiiruna, Ruotsi) on ruotsalainen jääkiekkoilija, joka pelaa SHL-joukkue Luleå HF:ssä. Hän on pelipaikaltaan oikea laitahyökkääjä. Elite Prospects -sivuston mukaan Emanuelsson on työteliäs hyökkääjä, joka on hyvä hyökkäyspään pelaaja. Hän pysyy jatkuvasti liikkeessä ja karvaa aktiivisesti. Emanuelsson menee paljon maalille ja hänellä on kova laukaus. Emanuelsson ei kuitenkaan mene kovin helposti ruuhkatilanteisiin. Hän laukoo oikealta.


title: Petter Emanuelsson

text: Emanuelsson on Kiruna HC:n kasvatti. Hän pelasi myöhemmät juniorivuotensa Skellefteå AIK:ssa, jossa Emanuelsson voitti J18 Allsvenskanin hopeaa vuonna 2009 ja J20 SuperElitin hopeaa vuonna 2010. Hän pelasi kaudella 2009–2010 myös ensimmäisen Elitserien-ottelunsa tehden siinä syöttöpisteen. Kaudella 2010–2011 Emanuelsson pelasi neljä Elitserien-ottelua sekä viisi ottelua lainalla HockeyAllsvenskanin IF Sundsvall Hockeyssa. Hän pelasi suurimman osan kaudestaan vielä Skellefteån J20-junioreissa, joiden paras pistemies, maalintekijä ja syöttäjä Emanuelsson oli tehoilla 21+28=49. Hän sijoittui J20 SuperElitin pistepörssissä viidenneksi.


title: Petter Emanuelsson

text: Kauden 2011–2012 Emanuelsson vietti suurimmaksi osaksi lainalla Ruotsin I-divisioonan Piteå HC:ssa, jonka paras maalintekijä ja kolmanneksi paras pistemies hän oli tehtyään 27 runkosarjaottelussa tehot 16+9=25. Elitserienissä Emanuelsson pelasi 17 runkosarja- ja kuusi playoff-ottelua tehden yhden maalin. Hän voitti kauden päätteeksi Elitserien-hopeaa. Toukokuussa 2012 Emanuelsson teki vuoden mittaisen jatkosopimuksen Skellefteån kanssa.


title: Petter Emanuelsson

text: Kausi 2012–2013 oli Emanuelssonille ensimmäinen kokonainen Elitserienissä ja se toi hänelle 54 runkosarjaottelussa tehot 9+9=18 sekä 13 playoff-ottelussa tehot 6+2=8. Emanuelsson jakoi kevään 2013 pudotuspeleissä Skellefteån sisäisen maalipörssin voiton Viktor Arvidssonin kanssa. Hän voitti kauden päätteeksi Ruotsin-mestaruuden. Huhtikuussa 2013 Emanuelsson teki kaksivuotisen jatkosopimuksen joukkueen kanssa. Saman vuoden kesäkuussa hän solmi kaksivuotisen tulokassopimuksen San Jose Sharksin kanssa, mutta Emanuelsson sopi heinäkuussa pelaavansa kauden 2013–2014 vielä lainalla Skellefteåssa. Hän voitti kauden päätteeksi taas Ruotsin-mestaruuden.


title: Petter Emanuelsson

text: Emanuelsson siirtyi kaudeksi 2014–2015 Sharksin organisaatioon. Hänet lähetettiin syksyn 2014 harjoitusleirin päätteeksi farmijoukkue Worcester Sharksiin, AHL:ään. Emanuelsson ehti pelata siellä vain kuusi ottelua tehden neljä maalia, kunnes hän joutui loukkaantumisen vuoksi koko loppukaudeksi sivuun. Kesäkuussa 2015 Emanuelsson teki vuoden mittaisen jatkosopimuksen San Josen kanssa. Kauden 2015–2016 hän pelasi kokonaan seuran uudessa farmijoukkue San Jose Barracudassa, jossa Emanuelsson pelasi varsinaisen AHL:n tulokaskautensa tehden 58 runkosarjaottelussa tehot 11+12=23.


title: Petter Emanuelsson

text: Kaudeksi 2016–2017 Emanuelsson palasi kotimaahansa ja siirtyi kaksivuotisella sopimuksella Luleå HF:ään. Hän oli tehoilla 15+5=20 joukkueen paras maalintekijä Bill Sweattin kanssa sekä sijoittui sisäisessä pistepörssissä neljänneksi. Emanuelsson oli myös pudotuspelien ensimmäisellä kierroksella Luulajan paras maalintekijä kahdella osumallaan.


title: Petter Emanuelsson

text: Emanuelsson on pelannut Ruotsin A-maajoukkueessa seitsemän ottelua tehopistein 1+1=2. Hän teki A-maajoukkuedebyyttinsä 3. huhtikuuta 2017 Budapestissä Unkaria vastaan. Emanuelssonin ensimmäinen A-maajoukkuemaali syntyi Euro Hockey Challengessa 14. huhtikuuta 2017 Södertäljessä Latviaa vastaan.


title: Petter Emanuelsson

text: Emanuelssonin pikkuveli Einar pelaa Petterin joukkuetoverina Luleå HF:n SHL-joukkueessa.


title: Seututie 640

text: Seututie 640 on Laukaan Vihtavuoresta Metsolahteen johtava seututie. Tie alkaa seututieltä 637 Vihtavuoresta ja kulkee Vuonteen ja Savion kautta Metsolahteen, jossa se yhdistyy valtatiehen 9.


title: Seututie 640

text: Tie on kokonaan päällystetty.


title: Seututie 630

text: Seututie 630 on Uuraisilta Jyväskylän Kirriin johtava seututie. Tie alkaa Uuraisilta ja yhdistyy Kirrissä valtatiehen 4. Tie on kokonaan päällystetty.


title: Seututie 630

text: Uurainen - Jokihaara - Puuppola - Kirri


title: Action 52

text: Action 52 on Active Entertaimentsin kehittämä ja julkaisema videopelikokeilma. Peli julkaistiin Nintendo Entertainment Systemille vuonna 1991 ja Sega Mega Drivelle vuonna 1993. "Action 52" sisältää 52 eri peliä. Peliä mainostettiin lehdissä myös SNES:ille, mutta versiota ei ikinä julkaistu.


title: Seututie 627

text: Seututie 627 on Hirvaskankaalta Multialle johtava seututie. Tie alkaa Hirvaskankaalta ja yhdistyy Multialla valtatiehen 18 ja kantatiehen 58. Tie on kokonaan päällystetty.


title: Seututie 627

text: Hirvaskangas - Kangashäkki - Uurainen - Kyynämöinen - Sahrajärvi - Multia


title: Seututie 633

text: Seututie 633 on Saarijärveltä Multian Väätäiskylään johtava seututie. Tie alkaa Saarijärven keskustan tuntumasta ja yhdistyy Multialla valtatiehen 18 ja kantatiehen 58. Tie on viitoitettu kulkemaan Saarijärveltä Ähtäriin, jonne Väätäiskylän jälkeen johtaa valtatie 18.


title: Seututie 633

text: Tie on kaksikaistainen ja kokonaan päällystetty. Tien liikennemäärät ovat vähäiset.


title: Seututie 633

text: Saarijärvi - Hännilä - Mahlu - Väätäiskylä


title: Seututie 648

text: Seututie 648 on Saarijärveltä Kannonkoskelle johtava seututie. Tie alkaa Saarijärven keskustan tuntumasta ja yhdistyy Kannonkosken koillispuolella kantatiehen 77. Tie on kokonaan päällystetty.


title: Seututie 648

text: Saarijärvi - Kannonjärvi - Kannonkoski - Luomala


title: Srilankanbulbuli

text: Srilankanlbuli ("Pycnonotus penicillatus") on bulbulien heimoon kuuluva varpuslintu.


title: Srilankanbulbuli

text: Srilankanbulbulia tavataan kotoperäisenä Sri Lankassa. Vaikka se onkin vielä yleinen sopivissa elinympäristöissä, on se vähenemässä elinympäristöjen tuhoutumisen vuoksi. Se on luokiteltu silmälläpidettäväksi.


title: Srilankanbulbuli

text: Srilankanbulbuli elää metsissä 900–2 000 metrin korkeudella merenpinnasta.


title: CUNA

text: CUNA oli Italian autonvalmistajien kehittämä normi autojen tehon mittaamiseksi. CUNA tulee italian kielen sanoista "Commissione Tecnica di Unificazione nell'Autoveicolo". CUNA-normissa moottorin lisälaitteet ovat mukana tehon mittauksessa lukuun ottamatta äänenvaimenninta. Italialaiset autonvalmistajat siirtyivät 1970-luvun alussa käyttämään DIN-normia autojen tehon ilmoittamisessa.


title: CUNA

text: CUNA-normin mukaan mitatut teholukemat ovat hieman suurempia kuin DIN-normissa. Saksalaisessa DIN-normissa moottorin kaikki lisälaitteet ovat mukana tehomittauksessa, myös CUNAsta puuttuva äänenvaimennin.


title: CUNA

text: Eräitä esimerkkejä saman auton tehosta eri normien mukaan. NSU Prinz 1000L vuonna 1964: 43 hv DIN, 47 hv CUNA ja 51 hv SAE . Auton teho nykyisin käytettyinä kilowatteina on 31,6 kW DIN.


title: CUNA

text: Vuoden 1968 Fiat 850:n teho on 47 hv CUNA ja 45 hv DIN-standardin mukaan (33 kW). Saman vuosimallin Fiat 850 Sport Coupen teho on 54 hv CUNA ja 52 hv DIN eli 38 kW.


title: CUNA

text: SAE-normin mukaisessa tehomittauksessa moottorista on riisuttu useimmat moottorin lisälaitteet mahdollisimman suuren teholukeman saamiseksi, joten SAE-tehon mittauksessa käytetty moottori poikkeaa melko paljon sarjatuotantomoottorista. Tämä koskee SAE brutto ("SAE gross horsepower") -mittaustapaa, joka oli käytössä vuoteen 1971 saakka eli samoihin aikoihin, kun myös CUNA-normi väistyi tehon mittauksessa.


title: Mustaohjasbulbuli

text: Mustaohjaslbuli ("Pycnonotus flavescens") on bulbulien heimoon kuuluva varpuslintu.


title: Mustaohjasbulbuli

text: Mustaohjasbulbulia tavataan Bangladeshissa, Kiinassa, Intiassa, Indonesiassa, Laosissa, Malesiassa, Myanmarissa, Thaimaassa ja Vietnamissa. Sen on kuvattu olevan paikallisesti runsaslukuinen suurimmassa osassa levinneisyysaluettaan, mutta harvinaisempi levinneisyysalueensa reuna-alueilla. Sen kannankehitys on vakaa, ja se on luokiteltu elinvoimaiseksi.


title: Keltaperäbulbuli

text: Keltaperälbuli ("Pycnonotus goiavier") on bulbulien heimoon kuuluva varpuslintu.


title: Keltaperäbulbuli

text: Keltaperäbulbulia tavataan laajalla Kaakkois-Aasiassa. Sen on kuvattu olevan yleinen, ja sen kannankehitys on nouseva. Se on luokiteltu elinvoimaiseksi.


title: Valkokulmabulbuli

text: Valkokulmalbuli ("Pycnonotus luteolus") on bulbulien heimoon kuuluva varpuslintu.


title: Valkokulmabulbuli

text: Valkokulmabulbulia tavataan Intiassa ja Sri Lankassa. Sen on kuvattu olevan runsaslukuinen ja sen kannankehitys on vakaa. Se on luokiteltu elinvoimaiseksi.


title: USS Coral Sea (CVB-43)

text: USS Coral Sea (runkonumerot CVB-43, CVA-43 ja CV-43) oli Yhdysvaltain laivaston vuosina 1947-1990 palveluksessa ollut Midway-luokan lentotukialus. Se nimettiin toisen maailmansodan Korallimeren taistelun mukaan.


title: USS Coral Sea (CVB-43)

text: Alus tilattiin Newport News Shipbuilding and Drydock Companyltä Newport Newsistä Virginiasta. Sen köli laskettiin 10. heinäkuuta 1944 ja alus laskettiin vesille 2. huhtikuuta 1946 kumminaan T. C. Kinkaidin puoliso. Alus otettiin palvelukseen 1. lokakuuta 1947 ensimmäisenä päällikkönään A. P. Storrs III.


title: USS Coral Sea (CVB-43)

text: Alus määrättiin palvelukseen otettaessa Atlantin laivastoon. Se lähti 7. kesäkuuta 1948 Norfolkista Välimerelle ja Karibialle ja se palasi Norfolkiin 11. elokuuta. Huollon ja Karibialla pidetyn koulutuksen jälkeen alus lähti 3. toukokuuta 1949 ensimmäiselle partiomatkalleen Välimerelle osana Yhdysvaltain 6. laivastoa, mistä se palasi 28. syyskuuta. Alus palasi Välimerelle 9. syyskuuta 1950, mistä se palasi 1. helmikuuta 1950.


title: USS Coral Sea (CVB-43)

text: Aluksen ensimmäiseen lentokalustoon kuuluivat muun muassa Vought F4U-4 Corsair -hävittäjät, viimeiseen muun muassa F/A-18A Hornet -hävittäjät.


title: USS Coral Sea (CVB-43)

text: "Coral Sea" poistettiin palveluksesta 24. toukokuuta 1957 telakalle siirtoa varten. Alus palasi muutostöiden päätyttyä palvelukseen 25. tammikuuta 1960. Alus osallistui Vietnamin sotaan.


title: USS Coral Sea (CVB-43)

text: Alus poistettiin palveluksesta 26. huhtikuuta 1990. Alusluettelosta poiston jälkeen se myytiin romutettavaksi 7. toukokuuta 1993.


title: Oliivisiipibulbuli

text: Oliivisiipilbuli ("Pycnonotus plumosus") on bulbulien heimoon kuuluva varpuslintu.


title: Oliivisiipibulbuli

text: Oliivisiipibulbulia tavataan Bruneissa, Indonesiassa, Malesiassa, Myanmarissa, Filippiineillä, Singaporessa ja Thaimaassa. Se on kuvattu olevan runsaslukuinen koko levinneisyysalueellaan, ja sen kannankehutys on vakaa. Se on luokiteltu elinvoimaiseksi.


title: Seututie 636

text: Seututie 636 on Karstulasta Pylkönmäen Timpersuntiin johtava seututie. Tie alkaa Karstulan keskustasta ja yhdistyy Timpersunnissa seututiehen 633.


title: Seututie 636

text: Tie on kokonaan päällystetty.


title: Seututie 636

text: Karstula - Pääjärvi - Pylkönmäki - Timpersunti


title: Viirukorvabulbuli

text: Viirukorvalbuli ("Pycnonotus blanfordi") on bulbulien heimoon kuuluva varpuslintu.


title: Viirukorvabulbuli

text: Viirukorvabulbulia tavataan Kambodžassa, Laosissa, Malesiassa, Myanmarissa, Thaimaassa ja Vietnamissa. Sitä on kuvattu yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi.


title: Valkosilmäbulbuli

text: Valkosilmälbuli ("Pycnonotus simplex") on bulbulien heimoon kuuluva varpuslintu.


title: Valkosilmäbulbuli

text: Valkosilmäbulbulia tavataan Bruneissa, Indonesiassa, Malesiassa, Singaporessa ja Thaimaassa. Sitä on kuvattu melko yleisestä hyvin yleiseksi. Sen kannankehitys on laskeva, mutta vähenemisen ei vielä uskota vaarantavan lajia, joten se on luokiteltu elinvoimaiseksi.


title: Tiimalasisumu

text: Tiimalasisumu (tunnetaan myös nimellä MyCn18) on Kärpäsen tähdistön suunnalla, noin 8 000 valovuoden päässä Maasta, sijaitseva nuori planetaarinen sumu. Sumun tiimalasimainen muoto lienee syntynyt kuolevan, Auringon kaltaisen tähden nopean aurinkotuulen vaikutuksesta. Tiimalasisumun näennäinen kirkkaus on 13. magnitudia.


title: Rusosilmäbulbuli

text: Rusosilmäbulbuli ("Pycnonotus brunneus") on bulbulien heimoon kuuluva varpuslintu.


title: Rusosilmäbulbuli

text: Rusosilmäbulbulia tavataan Bruneissa, Indonesiassa, Malesiassa, Myanmarissa, Singaporessa ja Thaimaassa. Sen on kuvattu olevan melko yleinen koko levinneisyysalueellaan. Sen kannankehitys on laskeva, mutta vähenemisen ei vielä uskota vaarantavan lajia, joten se on luokiteltu elinvoimaiseksi.


title: Luettelo Portugalin presidenteistä

text: Tämä on luettelo Portugalin presidenteistä.


title: Rillibulbuli

text: Rillibulbuli ("Pycnonotus erythropthalmos") on bulbulien heimoon kuuluva varpuslintu.


title: Rillibulbuli

text: Rillibulbulia tavataan Bruneissa, Indonesiassa, Malesiassa, Myanmarissa, Thaimaassa ja Vietnamissa. Sen on kuvattu olevan yleinen suurimmassa osassa levinneisyysaluettaan. Sen kannankehitys on laskeva, mutta vähenemisen ei vielä uskota vaarantavan lajia, joten se on luokiteltu elinvoimaiseksi. Singaporesta rillibulbuli on kuitenkin hävinnyt.


title: Bombay Talkies (elokuva)

text: Bombay Talkies on vuonna 2013 ilmestynyt intialainen hindinkielinen episodielokuva. Se koostuu neljästä lyhytelokuvasta, jotka ovat ohjanneet Karan Johar, Dibakar Banerjee, Zoya Akhtar ja Anurag Kashyap. Elokuva julkaistiin 3. toukokuuta 2013 intialaisen elokuvan satavuotisjuhlan kunniaksi. "Bombay Talkies" esitettiin saman vuoden Cannesin elokuvajuhlilla."Bombay Talkies" sai positiivisia arvosteluja, mutta ei menestynyt taloudellisesti. Box Office India julisti sen ”flopiksi”.


title: Hyvät munkit volume 3

text: Hyvät munkit volume 3 on rap-artisti Super Jannen 18. kesäkuuta 2013 julkaistu albumi. Sen julkaisi Jannen oma Super Since Birth -levy-yhtiö. Levyn tuotannosta on musiikkia, lyriikoita, äänistystä ja miksausta myöten vastannut Super Janne itse. Levyllä vierailevat Niina Koponen, Sanna Vakkilainen ja Mari Anniina.


title: Idols (7. tuotantokausi)

text: Idolsin seitsemäs tuotantokausi esitettiin MTV3-kanavalla 16. syyskuuta – 19. joulukuuta 2013. Koelaulut järjestettiin elokuussa kolmella eri paikkakunnalla: Helsingissä, Oulussa ja Tampereella. Kilpailun voittaja solmii levytyssopimuksen Warner Music Finland -levy-yhtiön kanssa.


title: Idols (7. tuotantokausi)

text: Kauden tuomareina toimivat alusta asti mukana ollut Jone Nikula sekä uusina tuomareina Sini Sabotage, Lauri Ylönen ja Jussi 69. Ohjelman juontajana jatkoi Heikki Paasonen.


title: Idols (7. tuotantokausi)

text: Kilpailun voitti Mitra Kaislaranta.


title: Idols (7. tuotantokausi)

text: Koelaulut järjestettiin yhteensä kolmella paikkakunnalla elokuussa 2013. Teatteriviikonloppuun koelauluista ja "Jone's Roadtrip"-osiosta pääsi yhteensä 63 laulajakokelasta.


title: Idols (7. tuotantokausi)

text:
Lähde: MTV3
Finalistit jaettiin aluksi kahteen kuuden laulajan ryhmään, joista molemmat laulavat vuoroviikoin.Idolsia esitettiin seitsemännellä tuotantokaudella joka maanantai ja torstai koelaulu -ja teatteriviikonloppujaksojen ajan. Suorien lähetysten alettua jaksoja esitettiin joka torstai.


title: SS Juve Stabia

text: Società Sportiva Juve Stabia on italialainen, Castellammare di Stabiasta kotoisin oleva jalkapalloseura. Se perustettiin vuonna 1907, ja tällä hetkellä se pelaa Italian jalkapallon toiseksi korkeimmalla sarjatasolla Serie B:ssä.


title: SS Juve Stabia

text: Seuran värit ovat keltainen ja sininen.


title: SS Juve Stabia

text: Castellamare di Stabian kaupungin jalkapallohistorian voi nähdä syntyneen maaliskuussa 1907, kun Weiss, Romanon veljekset ja Pauzano perustivat seuran nimeltä "Stabia Sporting Club". Vuonna 1930 se muutti nimensä "FC Stabiese"ksi, ja ajautui kolme vuotta myöhemmin konkurssiin.


title: SS Juve Stabia

text: Salvatore Russo pelasti seuran perustamalla sen uudelleen jo 1933 nimellä "AC Stabia". Nimenvaihdoksesta huolimatta vuonna 1953 seura julistettiin jälleen suistuneeksi vararikkoon. Samalla hetkellä kaupungin toisesta urheiluseurasta "Società Sportiva Juventus Stabia"sta tuli kaupunkinsa suurin. Se jatkoikin entisen seuran perinteitä pitkään, mutta ajautui itse vararikkoon vuonna 2001.


title: SS Juve Stabia

text: Kesällä 2002 yrittäjä Paolo D'Arco osti Serie D -joukkue Comprensorio Nolan oikeudet, ja nimesi seuran välittömästi "Comprensorio Stabia"ksi. Kesällä 2003 se sai nykyisen nimensä, ja heti seuraavalla kaudella nosti itsensä Serie C2:een voittamalla oman divisioonansa. Viiden vuoden aikana seuran sijainti vaihteli Serie C1:n ja C2:n välillä.


title: SS Juve Stabia

text: Kaudella 2010–11 Stabia taisteli itsensä pudotuspelien kautta takaisin Serie B:hen, 59 vuoden poissaolon jälkeen.


title: Wallander: Kadonnut

text: Kadonnut on Wallander-elokuvasarjan kolmannen tuotantokauden toinen elokuva. Se julkaistiin DVD-levyllä heinäkuussa 2013.


title: Wallander: Kadonnut

text: Ystadissa katoaa nuori tyttö. Kurt palaa pakkolomaltaan ja alkaa tutkia tapausta. Se muistuttaa hänen kymmenen vuotta aiemmin tutkimaansa katoamistapausta.


title: Shigeru Yoshida

text: Shigeru Yoshida (22. syyskuuta 1878 – 20. lokakuuta 1967) oli japanilainen diplomaatti ja poliitikko. Yoshida toimi Japanin pääministerinä viiteen otteeseen vuosina 1946–1954. Sen ohessa Yoshida toimi myös ulkoministerinä 1945–1947 ja 1948–1952. Vielä eläkkeellä ollessankin hän toimi myöhempien konservatiivisten pääministerien neuvonantajana.


title: Shigeru Yoshida

text: Ennen pääministerikausiaan Yoshida toimi lyhyesti maansa varaulkoministerinä 1920-luvun lopulla ja sitten suurlähettiläänä muun muassa Roomassa ja Lontoossa. Toisen maailmansodan aikana hänet tunnettiin liberaalina rauhan puolustajana, mikä saattoi hänet epäilyksen alaiseksi sotaa käyvässä kotimaassaan. Sodan loppuvaiheissa hänet pantiin sotapoliisin turvasäilöön. Hän pääsi liittoutuneiden Tyynenmeren ylipäällikön kenraali MacArthurin suosioon ja edisti näin sopua sotaosapuolten välillä menettämättä japanilaisten luottamusta.


title: Shigeru Yoshida

text: Sodan jälkeen Yoshida johti maansa jälleenrakentamista ja allekirjoitti Japanin puolesta San Franciscon rauhansopimuksen 1951. Kokemuksensa, hyvän terveytensä ja räjähtävän temperamenttinsa takia häntä arvostettiin. Lännessä hänet rinnastettiin Saksan liittotasavallan ensimmäiseen liittokansleriin Konrad Adenaueriin.


title: Porin kuoppakaupunki

text: Porin kuoppakaupungiksi kutsutaan Porin vuoden 1852 palon jälkeen nykyisen VI kaupunginosan (Päärnäisten) alueelle syntynyttä asutusta, joka muodostui pehmeään hiekkakankaaseen kaivettuihin maakuoppiin tehdyistä alkeellisista asumuksista. Suomen oloissa ainutlaatuisessa kuoppakaupungissa arveltiin parhaimmillaan olevan 1860-luvun alussa noin 500 asukasta. Porin maistraatti ei kiinnittänyt aluksi huomiota kuoppakaupunkiin, mutta kun sen olosuhteista syntyi keskustelua Helsingissä asti, se päätettiin vuonna 1860 hävittää. Päärnäisten alue kaavoitettiin 1865, mutta viimeiset asuinkuopat täytettiin vasta 1890-luvulla.


title: Porin kuoppakaupunki

text: Vuoden 1852 kaupunkipalo tuhosi Porin rakennuskannasta 75 prosenttia ja jätti kaupungin 6 377 asukkaasta kodittomiksi noin 4 600. Rikkain väestönosa ryhtyi välittömästi rakentamaan uusia asuntoja entuudestaan kaavoitetulle alueelle. Vähemmän varakkaat puolestaan muuttivat väliaikaisesti sukulaistensa luokse lähipitäjiin tai vuokrasivat asuntoja tulelta lähes kokonaan säästyneestä V kaupunginosasta (Itätullista). Kaikkein köyhimmät Porin asukkaat suuntasivat kaupungin lounaispuolella sijaitsevalle Päärnäisten nummelle ja rakensivat itselleen asumuksia kaivamiinsa maakuoppiin. Paikalla oli aikaisemmin ollut muun muassa Venäjän armeijan harjoituskenttä ja tiilitehtaita. Kuoppakaupungin asumuksille kyhättiin alkeelliset kattorakenteet palaneen kaupungin raunioista löytyneistä laudanpätkistä ja muun muassa oljista. Laudoilla vuorattiin myös kaivantojen seiniä. Kuopissa oli yleensä maalattia ja yhteen nurkkaan rakennettu tulisija.


title: Porin kuoppakaupunki

text: Palon jälkeen Poriin tehtiin uusi asemakaava. Tonttien hinnat olivat kuitenkin niin korkeita, ettei kuoppakaupungin asukkailla yleensä ollut niihin varaa, minkä takia väliaikaisiksi tarkoitetuista asumuksista alkoi muodostua pysyviä asuntoja. Ajan myötä niistä tehtiin käytännöllisempiä muun muassa tulisijoja parantelemalla, lautalattioilla ja katonrajaan rakennetuilla ikkunoilla. Vaikka asumuksia kuvailtiin lehdistössä ”kuiviksi ja lämpimiksi”, levisivät kulkutaudit usein niiden asukkaiden joukossa. Asiaan vaikutti myös alueen puutteellinen hygienia.


title: Porin kuoppakaupunki

text: Porin maistraatti ei aluksi kiinnittänyt huomiota kuoppakaupungin asuinoloihin. Se katsoi, että kaupungissa oli tarpeeksi työpaikkoja ja jokaisella oli siis mahdollisuus ostaa tai vuokrata kunnollinen asunto. Kuoppakaupungin olosuhteista syntyi kuitenkin laajaa lehtikirjoittelua aina pääkaupunkia Helsinkiä myöten. Sen ansiosta kaupungin johto alkoi pitää aluetta häpeällisenä, ja vuonna 1860 maistraatti päätti ratkaista ongelman määräämällä kuoppakaupungin hävitettäväksi.


title: Porin kuoppakaupunki

text: Jatkuneen lehtikirjoittelun myötä päätettiin Päärnäisten alue kaavoittaa vuotta myöhemmin uudeksi työläiskaupunginosaksi. Asemakaava valmistui lopulta vuonna 1865, mutta myyntiin tulleet tontit olivat edelleen liian kalliita. Vasta kun hintoja alennettiin kymmenesosaan alkuperäisestä, uudisrakentaminen pääsi vauhtiin. Osa kuoppa-asumuksista säilyi silti käytössä, ja vuonna 1877 kaikki jäljellä olevat määrättiin jälleen hävitettäviksi. Viimeiset asuinkuopat täytettiin kuitenkin vasta 1890-luvulla, eli 40 vuotta kaupunkipalon jälkeen. Perimätiedon mukaan vielä vuonna 1916 olisi rautatien läheisyydessä ollu kolme kuoppa-asumusta.


title: Porin kuoppakaupunki

text: Vuonna 2002 Porin kaupunki paljasti Porin vesitornin seinään kiinnitetyn kuoppakaupungin muistolaatan.


title: Porin kuoppakaupunki

text: Kevällä 2014 videotaiteilija Arttu Merimaa mallinsi VI kaupunginosan Kuoppatorin puistoon alkuperäisen mallin mukaisen kuoppa-asumuksen. Se liittyi hänen videoteokseensa, joka kuvasi pohjoismaisen hyvinvointiyhteiskunnan syntyä.


title: Porin kuoppakaupunki

text: Pertti Jarlan Fingerpori-sarjakuvan julkaistuihin albumeihin sisältyvissä kuvitteellisen Fingerporin kaupungin kartoissa on kuvattuna kaupungin ympäristön erilaisten kohteiden (Mordor, Vatikaani, "Toksiset suot") joukossa myös "köyhien maakuoppia".


title: Paula Salovaara

text: Paula Salovaara (s. 1964) on suomalainen toimittaja.


title: Paula Salovaara

text: Salovaara aloitti radiotoimittajan uransa Ylen Radio Mellannylandissa, jossa työskenteli 1986–1989. Hän työskenteli Radio Westissä 1990 ja Radio Cityn uutis- ja ajankohtaistoimittajana 1990–1997. Vuosina 1997–1999 hän oli Radio X3M:n ajankohtaistoimituksen esimies.


title: Paula Salovaara

text: Syyskuussa 2000 Salovaara oli mukana perustamassa Radio Helsinkiä ja oli yksi sen omistajista. Hän toimi radiokanavan päätoimittajana sen perustamisesta vuoden 2008 loppuun saakka. Helsingin Sanomat osti Radio Helsingin vuonna 2005. Salovaara siirtyi Radio Helsingistä HS.fi:n esimieheksi vuoden 2009 alussa. Hän toimi Helsingin Sanomien toimituspäällikkönä vuoden 2009 lopusta elokuuhun 2013. Helsingin Sanomat myi Radio Helsingin Pro Radio Helsinki -liikkeelle syksyllä 2013. Salovaara on mukana uudessa Radio Helsingissä yhtenä omistajana.


title: Paula Salovaara

text: Salovaara irtisanoutui Helsingin Sanomista yhdessä Ville Blåfieldin ja Reetta Rädyn kanssa kesällä 2013, mutta irtisanoutumiseen ei toimittajien mukaan liity dramatiikkaa. He perustivat yhdessä viestintäyrityksen Räty-Salovaara-Blåfield.


title: Paula Salovaara

text: Salovaara on opiskellut journalismia Helsingin yliopiston Svenska social- och kommunalhögskolanissa ja Executive MBA -opintoja Aalto-yliopistossa.


title: Paula Salovaara

text: Paula Salovaaran äidin isoisä oli Karl Fazer.


title: Palaeocoma

text: Palaeocoma oli jurakauden Euroopasta tunnettu esihistoriallinen käärmetähti - piikkinahkainen eläin. Se kasvoi noin 5-10 cm pitkäksi.


title: Pterygotus

text: Pterygotus on sukupuuttoon kuollut meriskorpionien suku, joka eli siluuri- ja devonikausilla. Suurimmat kasvoivat fossiililöydöistä tehtyjen arvioiden mukaan jopa noin 1,6 metriä pitkiksi. "Pterygotus"-fossiilit ovat sangen tavallisia, mutta harvoin kokonaisia. Niitä on löydetty Etelä- ja Pohjois-Amerikasta, Euroopasta ja Australiasta.


title: Eurypterus

text: Eurypterus on sukupuuttoon kuolleisiin meriskorpioneihin kuulunut niveljalkaisten suku. Sen fossiileja on löydetty Saksasta, Kanadasta, Norjasta, Venäjältä, Kiinasta, Britanniasta ja Yhdysvalloista. Suvun tyyppilaji on "Eurypterus remipes", joka oli ensimmäinen löydetty eurypteridin fossiili. Yhteensä sukuun kuuluvia lajeja tunnetaan viisitoista.


title: Eurypterus

text: "Eurypterus" -suvun jäsenet olivat tavallisesti pituudeltaan 13–23 cm, mutta suurin löydetty yksilö oli 1,3 metriä pitkä. Niillä kaikilla oli melan muotoinen suuri uloke, jota ne käyttivät uimiseen. Suvun nimikin tarkoittaa ”leveää siipeä” tai ”leveää melaa”, viitaten uimajalkoihin, kreikan εὐρύς ("eurús", leveä) ja πτερόν ("pteron", siipi). Syömätavoiltaan ne olivat monipuolisia, yhtä hyvin saalistajia kuin raadonsyöjiä.


title: Eurypterus

text: Ensimmäisen tunnetun "Eurypteruksen" fossiilin löysi fossiilinkerääjä S. L. Mitchill vuonna 1818. Sen löytöpaikka oli Bertie Formation New Yorkista (läheltä Westmorelandia, Oneida County). Mitchill tulkitsi panssarin ulokkeet suusta ulos työntyviksi tuntosarviksi. Niinpä hän virheellisesti tunnisti fossiilin monnikalaksi suvusta "Silurus". "Eurypterus" ymmärrettiin niveljalkaiseksi vuonna 1825. Lisää fossiileja löydettiin suurissa määrin New Yorkista 1800-luvulla, ja muualta itäisestä Euraasiasta ja Pohjois-Amerikasta. Nykyään "Eurypterus" pysyy yhtenä tavallisimmin löydetyistä ja parhaimmin tunnetuista eurypteridien suvuista, käsittäen yli 95 prosenttia kaikista tunnetuista meriskorpionien fossiileista.


title: Mesolimulus

text: Mesolimulus oli molukkirapuihin kuulunut suku, jonka fossiileja on löydetty Saksasta myöhäisjurakauden kerrostumista. Se on hyvin samannäköinen kuin nykyinen "Limulus"-molukkirapu.


title: Don’t Stop the Music (Rihannan kappale)

text: Don't Stop the Music on barbadoslais-artisti Rihannan kappale hänen kolmannelta studioalbumiltaan, Good Girl Gone Badiltä. Sen sanoittivat Tawanna Dabney, Michael Jackson, Mikkel S. Eriksen ja Tor Erik Hermansen, ja sen tuottivat Eriksen ja Hermansen heidän StarGate-yhtiönsä alaisena. Kappale julkaistiin maailmanlaajuisesti albumin neljäntenä singlenä 7. syyskuuta 2007. "Don't Stop the Music" on dancepop- ja teknokappale, joka sisältää laajan valikoiman tehosteita, joita käytetään pääosin hip hop -musiikissa. Kappale jäljittelee linjaa "Mama-say, mama-sa, ma-ma-ko-ssa", joka on otettu Michael Jacksonin vuonna 1983 julkaistulta "Wanna Be Startin' Somethin'". Linjan käyttöön liittyen Rihanna ja Jackson molemmat kohtasivat oikeusjutun, jossa muusikko Manu Dibango väitti, että linja on alun perin hänen vuonna 1972 julkaistulta "Soul Makossa"-kappaleesta.


title: Don’t Stop the Music (Rihannan kappale)

text: "Don't Stop the Music" sai pääosin positiivisia vastaanottoja monien arvostelijoiden ollessa yllättyneitä kappaleen "Mama-say, mama-sa, ma-ma-ko-ssa"-interpoloinnista. Kappaleella oli useita ehdokkuuksia, ja se voitti lopulta palkinnon 2008 NRJ Music Awards -gaalassa kategoriassa "Paras kansainvälinen kappale". "Don't Stop the Music" oli kaupallinen menestys sijoittuen ensimmäiselle sijalle yli 10 maassa, esimerkiksi Australiassa, Itävallassa, Ranskassa, Saksassa ja Sveitsissä. Kappale sijoittui kolmannelle sijalle Billboard Hot 100 -listalla, sekä ensimmäiselle sijalle Hot Dance Club Songs -listalla. Kappale sai triplaplatinaa Recording Industry Association of Americalta myyden Yhdysvalloissa yli 3,5 miljoonaa kappaletta.


title: Don’t Stop the Music (Rihannan kappale)

text: Anthony Mandler kuvasi kappaleelle musiikkivideon Prahassa, Tšekissä. Videolla Rihanna murtautuu kahden kaverinsa kanssa karkkikaupan takatiloihin, jossa on salainen klubi. Muissa kohtauksissa näytetään, kun Rihanna juhlii klubilla muiden ihmisten kanssa. Julkaisustaan lähtien kappaleesta on tullut osa monia Rihannan live-esityksiä. Se oli osa hänen Good Girl Gone Bad Tour, Last Girl on Earth Tour, Loud Tour ja Diamonds World Tour -kiertueiden settilistaa.


title: Don’t Stop the Music (Rihannan kappale)

text:
Promotional remix singles
iTunes EP
German CD single


title: Don’t Stop the Music (Rihannan kappale)

text:
FR/UK CD single
iTunes Remixes


title: James V. Monaco

text: James Vincent ”Jimmy” Monaco (13. tammikuuta 1885 – 16. lokakuuta 1945) oli italialaissyntyinen populaarimusiikin säveltäjä.


title: James V. Monaco

text: Monaco syntyi Italiassa vuonna 1885. Hänen syntymäpaikakseen mainitaan lähteestä riippuen joko Genova tai Formia. Kuusivuotiaana Monaco muutti vanhempiensa mukana Yhdysvaltoihin. Musiikkiuransa hän aloitti 17 vuoden iässä kabareepianistina. Hänen ensimmäinen julkaistu sävellyksensä oli vuoden 1911 Broadway-revyyssä "Hanky Panky" esitetty ”Oh, You Circus Day”.


title: James V. Monaco

text: Laulaja Al Jolson nosti Monacon ja Joseph McCarthyn kappaleen ”You Made Me Love You” suureen suosioon vuonna 1912. Samana vuonna julkaistiin Monacon sävellys ”Row, Row, Row”, jonka oli sanoittanut William Jerome. Monaco liittyi ASCAP-säveltäjäjärjestöön vuonna 1914.


title: James V. Monaco

text: Al Jolson lauloi Monacon säveltämän kappaleen ”Dirty Hands, Dirty Face” vuoden 1927 elokuvassa "Jazzlaulaja". Elokuvamusiikki sai keskeisen roolin Monacon tuotannossa; Paramount Pictures palkkasi hänet vuonna 1936 elokuvasäveltäjäksi ja hän muutti Los Angelesiin. Sanoittaja Johnny Burken kanssa Monaco teki kappaleita lukuisiin Paramountin elokuviin. Myöhemmin, kun Burke siirtyi sanoittamaan Jimmy Van Heusenille, Monaco työskenteli useiden sanoittajien kanssa. Hän oli urallaan neljästi ehdolla parhaan laulun Oscar-palkinnon saajaksi: vuonna 1938 kappaleella ”Rhythm on the River” (san. Burke), vuonna 1943 kappaleella ”We Mustn’t Say Goodbye” (san. Al Dubin), vuonna 1944 kappaleella ”I’m Making Believe” (san. Mack Gordon) ja vuonna 1945 kappaleella ”I Can’t Begin to Tell You” (san. Gordon).


title: James V. Monaco

text: James V. Monaco kuoli sydänkohtaukseen Beverly Hillsissä 16. lokakuuta 1945.


title: Vakava Show

text: Vakava Show on suomalaisen rap-duo Nost3 & Protro:n toinen studioalbumi. Sen julkaisi Jiffel Records 22. maaliskuuta 2013.


title: Vakava Show

text: Kappaleilla ”En oo homo” ja ”Miehinen mies” kuullaan vierailijoina kaksikon kanssa yhteiskiertueellakin nähty Justimusfilms. Bonusraitoina levyllä on mukana kaksikon omakustanteena julkaistulta esikoisalbumilta "Kouvolan kovimmat" singlenä julkaistut kappaleet ”NRJ-hitti” ja ”Koolla ei oo väliä”.


title: Cord

text: Cord oli yhdysvaltalainen automerkki, jota valmisti Auburn Automobile Company 1929–1932 ja 1936–1937. Cord Corporation autotehtaan perusti ja sitä johti E. L. Cord. Hän johti myös Auburn-tehdasta.


title: Cord

text: Cord L-29 oli ensimmäinen amerikkalainen etuvetoinen auto. Sen valmistus alkoi vuonna 1929. Tehtaan toiminta oli pysähdyksissä lamavuosina 1933–1935. Vuonna 1937 Cord-auton valmistus päättyi kokonaan, koska joissain yksilöissä oli teknisiä luotettavuusongelmia ja jälleenmyyjien määrä väheni.


title: Cord

text: Cord on jäänyt autohistoriaan etenkin siksi, että sen valmistamien mallien muotoilu poikkesi selvästi muista saman ajan amerikkalaisista autoista. Sen vaikutus muiden yhdysvaltalaisten valmistajien automuotoiluun jäi kuitenkin vähäiseksi. Yhdysvaltain ulkopuolella Cord oli autotehtaan toiminta-aikana melko tuntematon merkki.


title: Marmon

text: Marmon oli vuosina 1902–1933 valmistettu yhdysvaltalainen automerkki. Walter ja Howard Marmon aloittivat autonvalmistuksen Indianapolisissa vuonna 1902. Marmon oli ylellinen ja arvostettu automerkki, jota käyttivät monet Euroopan kuninkaalliset edustusautonaan.


title: Marmon

text: Marmon käytti jo varhain edistyksellistä tekniikkaa, kuten moottorin paineöljyvoitelua ja kahta sytystulppaa sylinteriä kohti. Marmon-autotehdas käytti runsaasti alumiinia valmistamissaan autoissa, mikä kevensi niitä ja siten paransi suorituskykyä.


title: Marmon

text: Ensimmäisessä automallissa oli ilmajäähdytteinen V4-moottori, jossa oli kansiventtiilit. Marmon esitteli vuonna 1905 6-sylinterisen mallin ja 1907 V8-mallin, joka tuotti 60 hv eli 44 kW. Vuonna 1911 6-sylinterinen Marmon Wasp voitti Indianapolis 500 -autokilpailun. Sen jälkeen Marmon toi markkinoille 6-sylinterisen yli 9-litraisen moottorin.


title: Marmon

text: Marmon Model 34 -mallia tuotettiin vuosina 1923–1927.


title: Marmon

text: Vuonna 1930 Marmon esitteli 16-sylinterisen Sixteen-automallin, jossa oli 8-litran V16-moottori, ja tehoa 200 hv eli 147 kW (SAE). V16-mallin sarjatuotanto alkoi 1931. Marmon Sixteen ehti olla tuotannossa vain kaksi vuotta, sillä Marmon-autojen valmistus loppui vuonna 1933.


title: Marmon

text: Automerkkiä toi Suomeen Autokeskus Oy vuodesta 1926 alkaen. Marmon-autoja tuotiin Suomeen 1920–1930-luvuilla 36 kappaletta.


title: Tetrametyylisilaani

text: Tetrametyylisilaani eli TMS (CHSi) on silaaneihin kuuluva orgaaninen piiyhdiste. Yhdistettä käytetään sisäisenä standardina analyyttisessä kemiassa ja orgaanisissa synteeseissä.


title: Tetrametyylisilaani

text: Tetrametyylisilaani on huoneenlämpötilassa väritön ja herkästi haihtuva neste. Se ei liukene veteen, mutta liukenee orgaanisiin liuottimiin. Yhdiste on kemiallisesti inertti ja hajoaa vasta noin 600 °C lämpötilassa. Rikkihappo hapettaa sen hitaasti heksametyylidisiloksaaniksi.


title: Tetrametyylisilaani

text: Ensimmäisen kerran tetrametyylisilaania valmistivat Charles Friedel ja James Crafts vuonna 1865 dimetyylisinkin ja piitetrakloridin välisellä reaktiolla. Nykyään pääasialliset valmistusmenetelmät perustuvat piin ja kloorimetaanin reaktioon tai trimetyylikloorisilaanin ja metyylimagnesiumkloridin väliseen reaktioon.


title: Tetrametyylisilaani

text: Tetrametyylisilaanin tärkein käyttökohde on toimia sisäisenä standardiyhdisteenä NMR-spektrometriassa mitattaessa H-, C- ja Si-spektrejä. Yhdisteen neljä hiiliatomia ja 12 vetyatomia ovat kaikki keskenään samanlaisessa kemiallisessa ympäristössä, jolloin niiden spektri on selkeä singletti. Tälle singletille on sovittu kemialliseksi siirtymäksi 0 ppm ja muita kemiallisia siirtymiä verrataan siihen. Tetrametyylisilaani on myös kemiallisesti reagoimatonta ja voidaan spektrin mittaamisen jälkeen poistaa helposti haihduttamalla. Yhdiste on veteen liukenematonta, joten vesiliuoksissa käytetään vertailuyhdisteinä hiili- ja protoni-NMR-mittauksissa 2,2-dimetyyli-2-silapentaani-5-sulfonihappoa tai deuteroitua trimetyylisilyylipropaanihappoa. Hiili-NMR-mittauksissa voidaan käyttää myös dioksaania vertailuyhdisteenä.


title: Tetrametyylisilaani

text: Yhdistettä käytetään myös hiukkaskiihdyttimissä ionisaatiokammioiden täytekaasuna, lentokoneiden polttoaineissa ja orgaanisessa kemiassa koproportioitumisreaktioissa.


title: Stutz

text: Stutz oli yhdysvaltalainen automerkki, jota valmistettiin vuosina 1911–1935 ja 1970–1995. Stutz-autot olivat ylellisiä ja kalliita. Autotehdas perustettiin 1911 ja se sijaitsi Indianapolisissa. Vuonna 1927 Stutz-auto teki nopeuden maailmanennätyksen saavuttaen 24 tunnin ajossa keskinopeuden 109,5 km/t. Tuotanto päättyi vuonna 1935 35 000 auton valmistuttua.


title: Stutz

text: Vuonna 1968 maailman ainoa ajokuntoinen Stutz Phaeton vuosimalli 1928 oli Suomessa . Stutz Phaetonissa oli iso 8-sylinterinen rivimoottori, jossa oli yläpuolinen nokka-akseli. Auto oli aikanaan nopea, sen huippunopeus oli 145 km/t.


title: Stutz

text: Elokuussa 1968 newyorkilainen pankkiiri James O'Donnell perusti Stutz Motor Car of America -yhtiön, joka alkoi valmistaa Stutz-autoja uudelleen. Uusi Stutz esiteltiin 1970. Stutz-tehdas varusti autot ylellisesti: sähköikkunat, ilmastointi, keskuslukitus ja ylellinen sisustus olivat vakiovarusteita. Stutz-autot olivat kuitenkin erittäin kalliita ja niitä valmistui vain 617 vuosina 1971–1995.


title: Planet Fun-Fun

text: Planet Fun-Fun on Aavikon minialbumi, joka julkaistiin kesäkuussa 2013 vinyylinä sekä digitaalisessa muodossa. Se debytoi Suomen virallisen listan sijalla 33.


title: Realgaari

text: Realgaari on arseenisulfidimineraali. Se esiintyy usein toisen arseenisulfidin, auripigmentin tai sinoperin kanssa. Sitä ei tavata Suomessa. Metallista arseenia esiintyy satunnaisesti.


title: Realgaari

text: Realgaari on muodostunut saostumalla vesiliuoksista alhaisessa lämpötilassa tai härmistymällä tulivuorten kuumista kaasuista.


title: Realgaari

text: Sen nimi tulee arabian kielen sanoista rahj al-ġār (رهج الغار, "kaivoksen jauhe").


title: Realgaari

text: Realgaaria esiintyy hydrotermisissä juonissa. Samoissa paikoissa esiintyy joskus stibniittiä, lyijyä, hopeaa ja antimonia.


title: Utö (täsmennyssivu)

text: Utö voi tarkoittaa seuraavia asioita:


title: Blink (selainmoottori)

text: Blink on Googlen kehittämä vapaa, avoimen lähdekoodin selainmoottori ja osa Chromium-projektia. Google kertoi huhtikuussa 2013 alkavansa kehittää omaa, WebKitiin pohjautuvaa Blink-selainmoottoriaan. Blink on käytössä Googlen omassa Chrome-selaimessa, Opera Softwaren Opera-selaimessa sekä muissa Chromium-projektiin pohjautuvissa selaimissa.


title: Seututie 659

text: Seututie 659 on Viitasaaren Taimoniemestä Konnevedelle johtava seututie. Tie alkaa Viitasaaren pohjoispuolelta ja yhdistyy Istunmäessä kantatiehen 69. Tien pituus on 68 kilometriä ja se on kokonaan päällystetty.


title: Seututie 659

text: Taimoniemi–Kymönkoski–Suovanlahti–Ahveninen–Närhilä–(Neiturin kanava)–Istunmäki


title: Seututie 604

text: Seututie 604 on Jämsänkoskelta Petäjävedelle johtava seututie. Tie alkaa Jämsänkoskella kantatieltä 56 ja yhdistyy Petäjäveden taajaman eteläpuolella seututiehen 607. Petäjävedellä tie loppuu valtatiehen 23.


title: Seututie 604

text: Tie on kokonaan päällystetty.


title: Seututie 604

text: Jämsänkoski - Koskenpää - Kukkaro - Petäjävesi


title: Markku Lähdesmäki

text:
Markku Lähdesmäki (s. 1958 Pori) on suomalainen valokuvaaja, joka on vuodesta 1993 asunut ja työskennellyt Los Angelesissa erityisesti mainosvalokuvauksen parissa.
Porissa syntynyt Lähdesmäki aloitti ammattivalokuvaajan uransa Tampereella. 1980-luvun alkuvuosina Lähdesmäki toimi assistenttina valokuvaaja Ray Masseyn studiolla Lontoossa ja perusti sitten studion Helsinkiin. Suomen 1990-luvun alun lamavuosina hän päätti perheineen lähteä Kaliforniaan, jossa hän on jatkanut menestyksekästä mainosvalokuvaajan uraansa.


title: Markku Lähdesmäki

text: Lähdesmäki oli Fotofinlandia-kilpailun finalistien joukossa vuosina 1989 ja 1990. Hänen valokuviaan on palkittu muun muassa Varsovan Biennalessa, International Photography Awards -kilpailussa, Benson & Hedges -kilpailussa ja ensimmäisenä ei-brittiläisenä valokuvaajana Association of Photographers -järjestön The Award -kilpailussa. Vuonna 1998 Lähdesmäki palkittiin Suomessa Platinahuipulla Grafia ry:n järjestämässä Vuoden Huiput -kilpailussa.


title: F1 2013

text: F1 2013 on Codemastersin kehittämä ajopeli, joka julkaistiin 4. lokakuuta 2013 Microsoft Windowsille, PlayStation 3:lle ja Xbox 360:lle. Peli sisältää kaikki kauden 2013 -kuljettajat, tallit ja radat, sekä paluun kisakalenteriin tekevä Saksan Nürburgring. Pelissä on vanhoja autoja, Ferrarin, Lotuksen ja Williamsin 1980- ja 1990-luvun autot sekä 4 vanhaa rataa: Imola, Brands Hatch, Jerez ja Estoril. Pelistä julkaistiin kaksi versiota, erikoisversio Classic Edition ja normaaliversio Standard Edition. Aiemmasta versiosta poistettu renkaiden skaalaus palautettiin takaisin, ja näin ollen renkaat kuluvat samalla tavalla kun F1 2011 -pelistä.


title: Silver Moon

text: Silver Moon on norjalaisen pop-yhtye Donkeyboyn toinen studioalbumi, jonka julkaisi Warner Music 2. maaliskuuta 2012. Albumi on sijoittunut toiselle sijalle Norjan albumilistalla ja 35. sijalle Tanskan albumilistalla.


title: Silver Moon

text: Albumilta julkaistu single ”City Boy” nousi singlelistan kärkeen Tanskassa ja Norjassa.


title: Täpläbulbuli

text: Täpläbulbuli ("Ixonotus guttatus") on bulbulien heimoon kuuluva varpuslintu. Se on sukunsa ainoa laji.


title: Täpläbulbuli

text: Täpläbulbulia tavataan laajalla alueella Afrikan länsi- ja keskiosissa. Sen levinneisyysalue ulottuu Guineasta Nigerian ja Keski-Afrikan kautta Ugandaan ja Angolan pohjoisosiin. Sen kannankehitys on vakaa, ja se on luokiteltu elinvoimaiseksi.


title: Jenny (kappale)

text: Jenny on englantilais-tanskalais-suomalaisen Studio Killers -yhtyeen 3. toukokuuta 2013 julkaisema single. Se on yhtyeen esikoisalbumin kolmas singlejulkaisu. Kappaleen on säveltänyt yhtyeen jäsenet Chubby Cherry, Dyna Mink ja Goldie Foxx yhdessä Rob Davisin kanssa.


title: Jenny (kappale)

text: ”Jenny” on julkaisunsa jälkeen sijoittunut Suomessa singlelistan toiseksi, latauslistan viidenneksi ja ollut kaupallisten radiokanavien 5. soitetuin kappale.


title: Pohjanmaa-sarja

text: Pohjanmaa-sarja on kirjailija Antti Tuurin kuusiosainen kirjasarja, joka kertoo fiktiivisen pohjanmaalaisen Hakalan suvun vaiheista Suomessa ja siirtolaisena Amerikassa. Kirjasarjan aikajänne ulottuu 1920-luvulta 1990-luvulle saakka.


title: Pohjanmaa-sarja

text: Teossarjan ensimmäinen kirja Pohjanmaa ilmestyi vuonna 1982. Vielä tuolloin Tuuri ei suunnitellut kirjoittavansa sarjaa, mutta 1980-luvulla Pohjanmaa sai jatkokseen neljä teosta: Talvisota (1984), Ameriikan raitti (1986), Uusi Jerusalem (1988) ja Maan avaruus (1989). Vuonna 1997 julkaistiin vielä sarjan päättävä Lakeuden kutsu, josta Tuuri palkittiin Finlandia-palkinnolla.


title: Pohjanmaa-sarja

text: Teoksista on filmattu kronologisessa aikajärjestyksessä neljä viimeisintä.


title: Pohjanmaa-sarja

text: Pohjanmaa-sarjan teosten julkaisujärjestys ei vastaa todellista kronologiaa, joka on seuraava:


title: Projekti Lönnrot

text: Projekti Lönnrot on hanke, johon on tallennettu Euroopan unionin 70+-säännön mukaisia tekijänoikeuksista vapaita kirjoja. Hanke tekee yhteistyötä Gutenberg-projektin kanssa, joka on vastaava kansainvälinen hanke.


title: Projekti Lönnrot

text: Projekti Lönnrotissa digitoidaan suomalaisten kirjailijoiden suomen- ja ruotsinkielisiä teoksia sekä suomenkielistä käännöskirjallisuutta. Se sai alkunsa Gutenberg- ja Runeberg-projektien puitteissa mutta on vuodesta 2005 toiminut itsenäisesti. Kirjat on ladattavissa maksutta projektin sivulta helposti omalla koneella avautuvassa zip-muodossa. Tekstin voi lukea sellaisenaan tai muuntaa nopeasti sopivien ohjelmien avulla eri laitteiden vaatimaan formaattiin. Elisa on julkaissut teoksia e-kirjoina, joita osa on maksuttomia. Maaliskuussa 2015 niitä oli 410.


title: Projekti Lönnrot

text: Projekti Lönnrotissa oli syyskuussa 2017 yli 1600 kirjaa.


title: Projekti Lönnrot

text: Projekti Lönnrotin on perustanut Tapio Riikonen vuonna 2005.


title: Pyhän Johanneksen kirkko (Tallinna)

text: Pyhän Johanneksen kirkko, Tallinna (viroksi: "Jaani kirik") on Viron pääkaupungissa Tallinnassa sijaitseva luterilainen kirkko. Nykyisin kirkon vieressä on Tallinnan Vapauden aukio ja Viron vapaussodan muistomerkki. Kirkko on nimetty evankelista Johanneksen mukaan. Kirkon rakentaminen aloitettiin vuonna 1862, ja se avattiin 1867. Kirkko edustaa uusgoottilaista arkkitehtuuria.


title: Pyhän Johanneksen kirkko (Tallinna)

text: Pyhän Johanneksen kirkon rakentamista alettiin suunnitella, kun alueella sijaitseva Pyhän Hengen kirkko kävi noin 14 000 jäsenen seurakunnalle liian pieneksi. Rakentamista varten alettiin kerätä rahaa vuonna 1851. Tallinnan maistraatilta saatiin oikeus rakentaa kirkko kaupunginmuurien ulkopuolelle maapalstalle, jonka omisti Toomkilta.


title: Pyhän Johanneksen kirkko (Tallinna)

text: Pyhän Johanneksen kirkon suunnitteli Tallinnassa syntynyt arkkitehti Christoph August Gabler. Kirkon peruskivi laskettiin 8. syyskuuta 1862, ja varsinaiset rakennustyöt kestivät viisi vuotta. Erityisen haasteen rakentamiselle asetti pehmeä maaperä, minkä vuoksi rakennusalue jouduttiin paaluttamaan tammihirsillä.


title: Albrecht von Roon

text: Albrecht Theodor Emil von Roon (30. huhtikuuta 1803, Pleushagen (), lähellä Kolbergia, Pommeri – 23. helmikuuta 1879, Berliini) oli preussilainen upseeri, joka toimi Preussin sotaministerinä vuosina 1859–1873. Yhdessä Otto von Bismarckin ja Helmuth von Moltken kanssa hänellä oli keskeinen rooli Saksan yhdistymiseen johtaneissa sodissa. Roon oli myös lyhyen aikaa Preussin pääministerinä vuonna 1873.


title: Albrecht von Roon

text: Myös Roonin isä oli upseeri Preussin armeijassa, mutta kuoli maan ollessa Ranskan miehittämä Napoleonin sotien aikana. Hänet kasvatti sen jälkeen äidinpuoleinen isoisä. Roon aloitti upseerinuransa 1821 ja opiskeli Berliinin sotilasakatemiassa 1824–1827. Vuodesta 1832 hän palveli armeijakunnan päämajassa Krefeldissä ja julkaisi samana vuonna kolmiosaisen teoksen "Grundzüge der Erd-, Völker- und Staatenkunde" (”Maan-, kansa- ja valtiotieteen perusteet”), joka sai laajan lukijakunnan Preussissa ja ulkomailla. Roon sai arvostusta myös muiden maantieteen oppikirjojen kirjoittajana. Hän oli vuodesta 1836 kapteenina yleisesikunnassa ja hänet nimitettiin 1848 kahdeksannen armeijakunnan esikuntapäälliköksi.


title: Albrecht von Roon

text: Roon auttoi kruununprinssi Vilhelmiä (tuleva Saksan keisari Vilhelm I) kukistamaan kansannousun Badenissa vallankumousvuoden 1848 aikana. Hänet nimitettiin 1850 rykmentin-, 1856 prikaatin- ja 1858 divisioonankomentajaksi sekä ylennettiin 1856 kenraalimajuriksi ja 1858 kenraaliluutnantiksi. Hänet nimitettiin myös armeijan uudelleenjärjestelystä vastanneeseen komiteaan. Roonista tuli joulukuussa 1859 Preussin sotaministeri ja vuonna 1861 myös laivastoministeri. Hän toteutti Preussin armeijassa suuren uudistussuunnitelmansa kuninkaallisen sotakabinetin johtajan Edwin von Manteuffelin ja yleisesikunnan päällikön Helmuth von Moltken tuella. Suunnitelmaan kuului Gerhard von Scharnhorstin aikanaan laatiman järjestelmän laajennus: kolmivuotinen yleinen asevelvollisuus sekä puolustustarkoituksiin varattu pysyvä reservi ("Landwehr"). Uudistukset tekivät Roonista aluksi vihatun miehen, mutta Preussin nopea voitto Itävallasta vuoden 1866 sodassa osoitti niiden hyödyllisyyden. Roon toteutti vielä joitain uudistuksia korjatakseen tämän sodan aikana armeijassa ilmenneitä heikkouksia, minkä jälkeen Preussi löi myös Ranskan vuosien 1870–1871 sodassa.


title: Albrecht von Roon

text: Roon korotettiin kreivin arvoon vuonna 1871 ja ylennettiin kenraalisotamarsalkaksi 1873. Samana vuonna hän luopui ministerintehtävistään heikentyneen terveytensä vuoksi.


title: Universidade Federal do Recôncavo da Bahia

text: Recôncavo da Bahia yliopistot (; UFRB) on yliopisto Bahian kaupungissa, Brasiliassa. Se on yksi kolmesta Bahian kaupungin rahoittamasta julkisesta yliopistosta.


title: Jyrki Paajanen

text: Jyrki Paajanen (s. 14. elokuuta 1980) on suomalainen urheiluvaikuttaja, salibandyvalmentaja, -toimittaja, -erotuomari ja -pelaaja. Hän on pelannut salibandyä vuodesta 1993 lähtien, toiminut valmentajana vuodesta 1995 (mm. naisten liigatasolla SB Vantaassa, NST:ssä ja SSV:ssä) ja erotuomarina vuodesta 1999 lähtien. Urheilutoimittajan koulutuksen hän kävi vuonna 2008 Laajasalon Opistossa. Suomen Salibandyliiton palveluksessa hän on toiminut vuodesta 2009 lähtien, ensin naisten Salibandyliigan ja miesten Divarin sarjavastaavana Salibandyliigan kilpailukoordinaattorina ja sittemmin heinäkuusta 2012 lähtien miesten Salibandyliigan kilpailupäällikkönä.


title: Dead Rising 3

text: Dead Rising 3 on Capcom Vancouverin kehittämä ja Microsoft Studiosin julkaisema selviytymiskauhupeli. Peli julkaistiin Xbox Onelle marraskuussa 2013. Peli on jatko-osa peleille "Dead Rising" ja "Dead Rising 2". Peli julkistettiin Microsoftin E3 2012 -tilaisuudessa 10. kesäkuuta 2013.


title: Dead Rising 3

text: Peli on julkaistu Steam-palvelussa Windows-alustalle 5.9.2014.


title: Dead Rising 3

text: "Dead Rising 3":n tarinassa on kulunut kymmenen vuotta "Dead Rising 2":n tapahtumista. Nick Ramos -niminen mekaanikko taistelee zombeja vastaan Los Perdidosissa, Kaliforniassa. Ramosin täytyy tehdä yhteistyötä muiden selviytyneiden kanssa ja lopulta paeta ennen kuin sotilaallinen isku tuhoaa kaupungin ja sen asukkaat.


title: Hanhisuon turverata

text: Hanhisuon turverata oli Urjalan Hanhisuon kulmakunnalla sijaitsevalla Hanhisuon turvetuotantoalueella käytössä ollut kapearaiteinen turverata. Sen raideleveys oli 600 mm. Rata johti Hanhisuon turvetuotantoalueelta Turku–Toijala-radan varressa sijainneen Hanhisuon rautatieaseman luona sijainneelle Hanhisuon turvepehku- ja polttoturvetehtaalle.


title: Hanhisuon turverata

text: Radalla kulki kuusi pientä vaunua, joilla hevoset vetivät turpeen asemalle. Myöhemmin hevoset yritettiin korvata veturilla, joka kuitenkin rikkoutui usein. Asemalla sijainnut turvepehkutehdas oli kaksikerroksinen ja siinä oli vaijerirata, jolla suolta tuodut täydet kuormat nostettiin tehtaan sisäpuolelle.


title: Hanhisuon turverata

text: Veturi Windhoff 647/1939 (LS30sIV) tuli Hanhisuon turvetehtaalle vuoden 1945 paikkeilla, mutta ei ollut radalla käytössä. Sieltä se siirtyi Jokioisten Museorautatie & Kapearaidemuseoon sekä myöhemmin se siirtyi Münsterländisches Feldbahnmuseumiin.


title: Preussi (täsmennyssivu)

text: Preussi () voi tarkoittaa seuraavia asioita:


title: Edwin von Manteuffel

text: Edwin Hans Karl von Manteuffel (24. helmikuuta 1809 Dresden, Saksi – 17. kesäkuuta 1885 Karlsbad, Böömi) oli preussilainen paroni ja sotamarsalkka, joka toimi komentajana Saksan yhdistymissodissa. Hän toimi välillä myös diplomaattisissa tehtävissä.


title: Edwin von Manteuffel

text: Edwin von Manteuffel kuului vanhaan pommerilaiseen Manteuffelin aatelissukuun. Hänen serkkunsa oli Preussin pääministerinä toiminut Otto Theodor von Manteuffel. Edwin von Manteuffel palveli Preussin ratsuväessä vuodesta 1827. Hänestä tuli vallankumousvuoden 1848 aikana kuningas Fredrik Vilhelm IV:n henkilökohtainen adjutantti. Krimin sodan aikana vuonna 1854 Manteuffel kävi diplomaattisella komennuksella Wienissä ja Pietarissa, jossa hän taivutteli keisari Nikolai I:n vetämään Venäjän joukot pois Tonavan ruhtinaskunnista sekä Itävallan olemaan liittymättä sotaan Venäjää vastaan. Manteuffel nimitettiin 1857 Preussin kuninkaallisen sotakabinetin johtoon ja ylennettiin 1861 kenraaliluutnantiksi.


title: Edwin von Manteuffel

text: Manteuffel palveli sodassa Tanskaa vastaan vuonna 1864 ja toimi sen jälkeen valloitetun Schleswigin kuvernöörinä sekä jonkin aikaa Schleswigiin ja Holsteiniin sijoitettujen joukkojen komentajana. Sodan puhjettua Itävaltaa vastaan 1866 hän valtasi Itävallan miehittämän Holsteinin, johti hyökkäystä Hannoveria vastaan ja toimi heinäkuusta alkaen Mainin armeijan komentajana, lyöden eteläsaksalaisten valtioiden joukot Hanaun, Helmstedtin, Üttingenin, Rossbrunnin ja Würtzburgin taisteluissa. Saksan–Ranskan sodassa 1870–1871 Manteuffel komensi aluksi ensimmäistä armeijakuntaa ja lokakuusta 1870 alkaen ensimmäistä armeijaa. Hän saavutti voiton Amiensin taistelussa 27. marraskuuta ja miehitti Rouenin 6. joulukuuta. Vuoden 1871 alussa hänet siirrettiin uuden eteläisen armeijan johtoon ja hän nujersi pian ranskalaisten vastarinnan maan eteläosissa. Manteuffelin joukot pakottivat kenraali Bourbakin armeijan perääntymään Sveitsin puolelle. Eteläisen armeijan hajottamisen jälkeen Manteuffel toimi toisen armeijan komentajana. Sodan päätyttyä hänet ylennettiin kenraalisotamarsalkaksi ja hän oli heinäkuusta 1871 syyskuuhun 1873 Ranskaan sijoitettujen miehitysjoukkojen komentajana.


title: Edwin von Manteuffel

text: Manteuffel toimi myöhemmin vielä Berliinin sotilaskuvernöörinä ja eräissä diplomaattisissa tehtävissä, kunnes hänet lokakuussa 1879 nimitettiin Elsass-Lothringenin kuvernööriksi.


title: Warren Rychel

text: Warren Stanley Rychel (s. 12. toukokuuta 1967 Tecumseh, Ontario) on kanadalainen entinen ammattilaisjääkiekkoilija, pelipaikaltaan vasen laitahyökkääjä.


title: Warren Rychel

text: Ennen ammattilaisuraansa muun muassa kolme kautta juniorisarja OHL:ssä pelannut Rychel ei saanut , vaan teki vuonna 1986 sopimuksen Chicago Blackhawksin kanssa vapaana pelaajana. Hän pelasi Blackhawksissa viisi ottelua, kaksi runkosarjakaudella 1988–1989 ja kolme pudotuspeleissä 1991, mutta vakiinnutti paikkansa NHL:ssä vasta siirryttyään Los Angeles Kingsiin vuonna 1992. Sitä ennen hän oli pelannut viisi kautta pääasiassa IHL:ssä.


title: Warren Rychel

text: Rychel edusti Blackhawksin ja Kingsin lisäksi myös Toronto Maple Leafsiä, Colorado Avalanchea, jossa oli voittamassa Stanley Cupia pudotuspelikeväänä 1996, ja Mighty Ducks of Anaheimia. Hän lopetti pelaajauransa loukkaantumisten haittaaman kauden 1998–1999 jälkeen. Hän pelasi NHL-vuosinaan yhteensä 406 runkosarja- ja 70 pudotuspeliottelua ja teki runkosarjassa yhteensä 77 tehopistettä, 38 maalia ja 39 syöttöpistettä, ja pudotuspeleissä 21 tehopistettä, kahdeksan maalia ja 13 syöttöpistettä. Rychel osallistui urallaan myös lukuisiin jääkiekkotappeluihin ja hänelle kertyi NHL:n runkosarjassa yhteensä 1 422 jäähyminuuttia sekä pudotuspeleissä 121 jäähyminuuttia.


title: Warren Rychel

text: Pelaajauransa jälkeen Rychel on toiminut muun muassa NHL-seura Phoenix Coyotesin pelaajatarkkailijana sekä osaomistamansa OHL-seura Windsor Spitfiresin toimitusjohtajana (). Spitfires on voittanut hänen toimitusjohtajakaudellaan kahdesti sekä OHL:n mestaruuden J. Ross Robertson Cupin että CHL:n mestaruuden Memorial Cupin.


title: Warren Rychel

text: Rychel on naimisissa ja hänellä on kolme lasta, kaksi poikaa ja tytär. Columbus Blue Jackets varasi pojista vanhemman, niin ikään vasempana laitahyökkääjänä pelaavan Kerbyn, ensimmäisellä kierroksella.


title: Tina (nimi)

text: Tina on monissa maissa yleinen naisen etunimi. Se on syntynyt lyhentymänä nimestä Christina (Kristiina) tai Martina.


title: Tina (nimi)

text: Suomessa nimi Tina on vuoden 2009 loppuun mennessä annettu noin 1460 henkilölle. Sen suomalaisena rinnakkaisnimenä paljon yleisempi on Tiina. Tinan nimipäivä on suomenruotsalaisen kalenterin mukaan 24. heinäkuuta, joka suomenkielisen kalenterin mukaan on muun muassa Tiinan nimipäivä.


title: Hanna Knjazeva-Minenko

text: Hanna Viktorivna Knjazeva-Minenko (, ; o.s. Knjazeva, s. 25. syyskuuta 1989 Perejaslav-H'melnytskyi, Kiovan alue) on ukrainalaissyntyinen kolmiloikkaaja ja pituushyppääjä, joka on edustanut Israelia 11. toukokuuta 2013 lähtien.


title: Hanna Knjazeva-Minenko

text: Knjazeva-Minenko sijoittui Euroopan nuorten olympiafestivaaleilla Lignanossa 2005 kolmiloikassa toiseksi tuloksella 12,86. Hän sai Hengelon alle 20-vuotiaiden EM-kilpailuissa 2007 samassa lajissa hopeaa tuloksella 13,85 ja karsiutui pituushypyn loppukilpailusta. Bydgoszczin alle 20-vuotiaiden MM-kilpailuissa 2008 hän sijoittui kolmiloikassa neljänneksi. Hän oli Ostravan alle 23-vuotiaiden EM-kilpailuissa 2011 kolmiloikassa viides ja karsiutui pituushypyn loppukilpailusta. Shenzenin universiadeissa hän oli samana vuonna kolmiloikassa neljäs. Hän karsiutui 2012 Istanbulin sisäratojen MM-kilpailuissa kolmiloikan loppukilpailusta. Lontoon olympialaisissa hän sijoittui neljänneksi tuloksella 14,56.


title: Hanna Knjazeva-Minenko

text: Knjazeva-Minenko oli kuudes Moskovan MM-kilpailuissa 2013 tuloksella 14,33. Prahan sisäratojen EM-kilpailuissa 2015 hän saavutti pronssia Israelin ennätystuloksella 14,49. Hän sai Pekingin MM-kilpailuissa 2015 hopeaa maansa ennätystuloksella 14,78. Hän sijoittui toiseksi myös Amsterdamin EM-kilpailuissa 2016 tuulituloksella 14.59. Rio de Janeiron olympialaisissa 2016 hän oli viides kauden parhaallaan 14,68 ja Lontoon MM-kilpailuissa 2017 neljäs tuloksella 14,42.


title: Hanna Knjazeva-Minenko

text: Knjazeva-Minenko on voittanut kolmiloikan Ukrainan-mestaruuden 2012 sekä Israelin-mestaruuden 2013, 2014, 2015 ja 2016. Hän paransi lajin Israelin ennätystä viidesti kesällä 2013 päätyen tulokseen 14,58 Saint-Denis'ssä 6. heinäkuuta 2013. Kesällä 2015 hän paransi ennätystä kahdesti. Pituushypyn Israelin-mestaruuden hän voitti 2014 maan ennätystuloksella 652.


title: Jussi Ihamäki

text: Jussi Ihamäki (s. 12. tammikuuta 1977 Kokkola) on suomalainen yleisurheiluvalmentaja. Hänet tunnetaan erityisesti aitajuoksija Nooralotta Nezirin henkilökohtaisena valmentajana. Hän on toiminut myös fyysisenä valmentajana porilaisessa FC Jazz -jalkapalloseurassa. Ihamäki on koulutukseltaan liikuntatieteiden maisteri ja hän on suorittanut lisäksi valmentajan erikoisammattitutkinnon. Siviiliammatiltaan hän on opettaja ja toimii liikunnanopettajana Porin suomalaisessa yhteislyseossa.


title: Jussi Ihamäki

text: Omalla urheilu-urallaan hänen paras saavutuksensa on 4×400 metrin SM-hopea vuodelta 1998 Porin Tarmon riveissä. Urheilijana Ihamäki edustaa nykyään Turun Urheiluliittoa. Aiemmin hän on edustanut myös Porin Yleisurheilua.


title: Figueroa

text: Figueroa tai de Figueroa on muun muassa seuraavien henkilöiden sukunimi:


title: Mohair

text: Mohairvilla on angoravuohesta saatavaa hienolaatuista, silkinkaltaista villaa. Angoravuohia on perinteisesti kasvatettu Etelä-Afrikassa, Turkissa, Pohjois-Amerikassa ja Kiinassa. Hienoin villalaatu saadaan nuoren vuohen pohjakarvoista. Ne ovat 150–200 mm pitkiä, 0,015–0,040 mm paksuja, kiharia ja silkinkiiltoisia. Niiden huopaantumis- ja vanuuntumiskyky on heikko, mutta kuiduista voi kehrätä mohairvillalankaa.


title: Mohair

text: Myös mohairvillasta valmistettua kangasta sanotaan mohairiksi, samoin kuin päällystakkikangasta, jossa on joukossa mohairvillaa.


title: Mohair

text: Mohairvillaa käytetään yleisesti mattoihin, miesten pukuhin, huiveihin ja neuleisiin. Mohair on kestävää, kiiltävää ja värjäytyy erinomaisesti. Se kestää vettä ja venytystä ja jopa hieman tulta, ei rypisty helposti ja eristää lämpöä erinomaisesti.


title: Caught in a Life

text: Caught in a Life on norjalais-yhtye Donkeyboyn lokakuussa 2009 julkaistu debyyttialbumi. Sen tuottivat Simen M Eriksund ja Espen Berg Livingroom Studiosissa, Oslossa. Albumi sijoittui Norjan albumilistan ensimmäiselle sijalle seuraavan talven aikana.


title: Caught in a Life

text: Albumi julkaistiin 19. lokakuuta 2009. Siltä on tuotettu yhtyeen kaksi VG-listan kärkisijan saavuttanutta singleä, "Ambitions", joka pysyi listan kärkisijalla yhteensä 13 viikkoa, ja sen jälkeen julkaistu "Sometimes" pysyi seuraavat 8 viikkoa listan kärkisijalla, molemmat tilanteet tapahtuivat vuoden 2009 aikana. "Ambitions" sijoittui myös Sverigetopplistanin kärkeen helmikuussa 2010.


title: Caught in a Life

text: Näiden lisäksi albumilta julkaistiin kolme muuta singleä, jotka pääsivät kymmenen parhaan joukkoon, "Broke My Eyes" sijoittui 6. sijalle, "Awake" 8. sijalle, ja "Blade Running" 8. sijalle. Myös "Stereolife" julkaistiin singlenä alkuvuodesta 2010.


title: Gerhard von Scharnhorst

text: Gerhard Johann David von Scharnhorst (12. marraskuuta 1755 Bordenau, Hannover – 28. kesäkuuta 1813 Praha, Böömi) oli preussilainen kenraali ja merkittävä Preussin armeijan uudistaja. Hänen vuosina 1807–1810 toteuttamansa armeijan uudistukset auttoivat Preussia Napoleonin lyömisessä.


title: Gerhard von Scharnhorst

text: Scharnhorst palveli vuodesta 1778 Hannoverin vaaliruhtinaskunnan armeijassa ja näytti taitonsa Ranskan vallankumoussotien aikana 1790-luvulla Belgiassa käydyissä taisteluissa. Sodan jälkeen hänet ylennettiin majuriksi. Vuonna 1801 hän tarjoutui Preussin palvelukseen sillä ehdolla, että hänet aateloitaisiin, ylennettäisiin everstiluutnantiksi ja Preussin armeijan uudistaminen annettaisiin hänen tehtäväkseen. Scharnhorst liitti hakemukseensa kolme kirjoittamaansa esseetä sodankäynnistä. Kuningas Fredrik Vilhelm III hyväksyi tarjouksen, Scharnhorst otettiin Preussin armeijaan ja aateloitiin vuonna 1804. Hänestä tuli myös Berliinin sota-akatemian johtaja. Hänen oppilaisiinsa kuului muun muassa Karl von Clausewitz. Vuonna 1803 Scharnhorst siirrettiin päämajoitusmestariluutnanttina pääesikunnan palvelukseen ja ylennettiin seuraavana vuonna everstiksi.


title: Gerhard von Scharnhorst

text: Scharnhorst osallistui vuoden 1806 sotaan Napoleonia vastaan Braunschweigin herttuan esikuntapäällikkönä. Hän jäi ranskalaisten vangiksi Jenan taistelun jälkeen, mutta vapautui pian vankienvaihdossa. Tilsitin rauhan (1807) jälkeen Scharnhorst ylennettiin kenraalimajuriksi ja hänet nimitettiin sotaministeriksi sekä armeijanuudistamiskomitean puheenjohtajaksi, missä tehtävässä hän jatkoi vuoteen 1810. Scharnhorst ymmärsi pienten ammattiarmeijoiden ajan olevan ohi ja uuden sodankäynnin vaativan suuria, yleiseen asevelvollisuuteen perustuvia kansanarmeijoita. Yhdessä August von Gneisenaun kanssa hän kehitti niin sanotun "krümpersystemin", jossa asevelvollisuusaikaa lyhennettiin ja peruskoulutuksen saaneet miehet siirrettiin lyhyen koulutusvaiheen jälkeen reserviin. Näin vakinaisen armeijan koko pysyi Tilsitin rauhassa määrätyssä 42 000:ssa miehessä, mutta samanaikaisesti koulutettujen sotilaiden ja upseerien todellinen lukumäärä kasvoi lyhyessä ajassa paljon suuremmaksi. Scharnhorst kehitti myös modernin esikuntalaitoksen.


title: Gerhard von Scharnhorst

text: Scharnhorstin uudistukset herättivät epäilyksiä Napoleonissa, joka pakotti Preussin kuninkaan peruuttamaan useita niistä. Kun Preussi vuosina 1811–1812 joutui osallistumaan sotaan Ranskan liittolaisena Venäjää vastaan, Scharnhorst vetäytyi palveluksesta. Lopullisen sodan puhjettua Preussin ja Ranskan välille 1813 hänet ylennettiin kenraaliluutnantiksi ja nimitettiin von Blücherin esikuntapäälliköksi. Scharnhorst haavoittui kuolettavasti Lützenin taistelussa 2. toukokuuta 1813. Hän kuoli paria kuukautta myöhemmin Prahassa neuvotellessaan Itävallan liittymisestä sotaan.


title: Magnet-linkki

text: Magnet-linkit ovat Webissä käytettäviä linkkejä jotka viittaavat tiettyyn sisältökohteeseen, riippumatta kyseisen kohteen varsinaisesta sijainnista palvelimilla. Ne ovat eräs URI-osoitteiden muoto; magnet-linkit ovat Webin kannalta eräs URN-osoitteiden muoto. Magnet-linkeillä ei ole varsinaista RFC-standardia, vaan ne ovat muodostuneet eri ohjelmistojen väliseksi de-facto-standardiksi, joskin kehittäjät ovat pyrkineet noudattamaan RFC-määrityksissä kuvattuja osoitemuotoja.


title: Magnet-linkki

text: Magnet-linkit määrittelevät useita metatiedon palasia, joiden mukaan linkkejä tulkitseva asiakasohjelma voi löytää tarvittavat tiedostot. Useimmiten magnet-linkeissä on määritelty tiedostojen tiivistesumma.


title: Magnet-linkki

text: Magnet-linkit kehittyivät erilaisten vertaisverkkojen toiminnan tueksi - aluksi se korvasi eDonkey2000:n codice_1-linkit ja Freenetin codice_2-linkit. Nykyisin Magnet-linkkejä käytetään paljon erilaisien BitTorrent -järjestelmien yhteydessä. Monet BitTorrent-seurantapalvelimet, kuten The Pirate Bay, ovat lopettaneet .torrent-tiedostojen levittämisen kokonaan ja siirtyneet välittämään saman informaation Magnet-linkkien muodossa.


title: Magnet-linkki

text: Magnet-linkeissä käytetään useita parametrejä. Tärkein niistä on codice_3, Exact Topic, jossa on haluttavan tiedoston sisältötiiviste, esimerkiksi magnet:?xt=urn:sha1:YNCKHTQCWBTRNJIV4WNAE52SJUQCZO5C viittaa tiedostoon jolla on tietty SHA-1-tiiviste.


title: Magnet-linkki

text: Yleisimmät Magnet-linkkien parametrit:


title: Luettelo televisiosarjan Ritari Ässä (vuoden 1982 televisiosarja) jaksoista

text: Tämä on luettelo Ritari Ässä -televisiosarjan jaksoista. Ohjelma alkoi Yhdysvalloissa 26. syyskuuta 1982 ja päättyi 4. huhtikuuta 1986.


title: Charles Denis Bourbaki

text: Charles Denis Sauter Bourbaki (22. huhtikuuta 1816 Pau – 22. syyskuuta 1897 Bayonne) oli ranskalainen kenraali.